
Tocante caso di turista Mericano cu a comete actonan ilegal 

Minister Bikker no ta deacuerdo cu decision di Ministerio Publico 



ORANJESTAD - Ayera 
mainta durante confer- 
encia di prensa, minister 
di Husticia Andin Bikker 
a trece dilanti e caso cu 
a causa hopi conmocion 


den comunidad tocante 
un turista Americano cu 
a comete actonan inmoral 
contra un mucha muhe 
menor di edad den area di 
beach. 


Minister Bikker a splica cu e 
turista a haya un TOM zit- 
ting, un boet, a sali liber y bay 
bek su pais, tocante esaki el a 
comenta cu den un estado di 


derecho e ta den desacuerdo 
y tin diferencia di opinion 
cu Ministerio Publico (OM) 
den e caso aki, OM ta un in- 
stancia independiente, pero 
asina minister a participa es- 
aki pa nan. 

Di loke ta trata ministerio 
mes pa evita cu incidentenan 
asina lo sigui sosode, el a de- 
clara cu tin un comision, cu 
tin como lider un profesor 
cu ta conseha nan riba leynan 
penal y Codigo di Procede- 
mento Penal. 

E ta bay pidi pa nan conse- 
ho por medio di loke nan ta 
yama aanwijzing opsporing 
en vervolging, cu lo por duna 
instruccion na unda por den 
cuadro di constitucion cu ca- 
sonan di indole aki cu no por 
manda nan pa TOM zitting. 

Tambe, minister Bikker a 
bisa cu nan lo informa e fun- 
dacionnan cu nan tin dere- 
cho na base di articulo 15 di 
Codigo di Procedemento Pe- 
nal y cu nan por apela e tipo 
di decisionnan asina, ade- 
mas nan ta presentando den 
cuadro di tur ley cu nan tin 
den Parlamento caba cu ta 
pendiente riba e topico aki. 

Asina mes el a splica cu ora 
OM tuma un decision cu nan 
no ta bay persigui un hende. 


den caso aki e persona a paga 
un boet y ta caba eynan, e 
personanan, famianan, tin e 
derecho pa na base di articulo 
5 di Codigo di Procedemento 
Penal pa nan apela esey den 
Corte Comun. 

Den articulo 15, insiso 2 ta 
bisa tambe cu fundacionnan 
cu tin den nan statuut cu nan 
ta protege derecho di mucha, 
nan tambe tin e mesun dere- 
cho di apela e decisionnan 
asina. 

Minister a duna di conoce 
cu nan lo presenta un nota 
di cambio caminda cu nan lo 
amplia por ehemplo, Defen- 
sor di Pueblo por aproba pa 
motibo cu e tambe tin e dere- 
cho aki ora tin decisionnan 
asina. 

Na Hulanda y Merca por 
wordo mira si e persona 
tin un antecedente,aunke e 
hecho castigabel a tuma luga 
akinan nan lo por atende cu 
nan y por wordo persigui na 
Merca y Hulanda, esey ta 
algo cu minister a comenta 
cu ta den plannan. 

E1 a señala cu famia tambe 
por yama pa embahada di 
Merca y haci denuncia di e 
hecho aki y e persona con- 
cerni na Merca por haya cu e 
ta wordo persigui. 


Reintroduccion di app ta empodera consumidor riba control di prijs 


ORANJESTAD - Ayera mainta gobi- 
erno por medio di su departamento 
di Asunto Economico a reintroduci 
un add di control di prijs. Nan ta 
reintroduci’e, ya cu esun cu nan a 
introduci na aña 2018 tabatin prob- 
lema pa acopla e add na e sistema 
Android. 

Pa minister encarga cu e cartera aki, Xio- 
mara Maduro, e add aki ta bira un instru- 
mento importante y di acceso facil via un 
smartphone pa empodera e mesun con- 
sumidor riba control di prijs di e produc- 
tonan protegi cu prijs maximo y cu ta cay 
den e canasta basico. 

Pero tambe e usuario ta haya informacion 
riba prijs di productonan petrolero y prijs 
di gas pa consumo domestico. Hopi bi- 
aha e consumido no sa cuanto e prijs ta, 
ya sea cu e prijs no ta poni of e ta poni 
den diferente forma. Pero via e app aki lo 
facilita e control di prijs aki. 

Di e forma aki e ta haya cu nan ta cum- 
pliendo cu e tarea di e cartera di asunto 
economico, mirando cu e consumido tin 
un instrumento al alcance di su man pa 
wak si loke e ta pagando riba e produc- 
tonan di e canasta basico ta cumpli cu 


regla. E ta invita tur consumido pa ban 
haci uzo di e app aki totalmente gratis via 
google play pa android devoces of app 
store pa I-phone. 

E1 a menciona cu den locual ta e prijsnan 
poni ariba e app ta inclui e BBO caba. 
Por ehempel e add aki tin e prijs maximo 
pa loke ta webo, pan blanco y macutu di 
compras. E1 a bisa cu e 'macutu di com- 
pras' tambe ta otro instrumento impor- 
tante caminda departamento economico 
ta haci un comparacion di 10 diferente 
supermercado y 25 productonan. Nan 
ta compara e prijs nan di aki y mustra e 
consumido unda e producto aki ta mas 
barata. Nan no ta producto protegi cu ta 
cay bou di producto basico, sino cu nan 
tin prijs liber. Esaki ta brinda bo e facili- 
dad pa compara prijs di productonan na 
diferente supermercado pa libremente e 
consumido por haci su escogencia sabi. 

Pero e ta haya cu pa e mesun gremio co- 
mercial e app aki ta un instrumento im- 
portante, ya cu e tin informacion valioso 
den dje. Durante e reintroduccion di e 
app aki un funcionario di e departamen- 
to di asunto Economico, sra. Maduro a 
mustra brevemente riba e funcionalidad 
di e aplicacion aki. 

Planta di purificacion na Bubali plas mester renobacion inmediato 


ORANJESTAD - Minis- 
ter di Infrastructura, Me- 
dio Ambiente y Desaroyo 
Teritorial, Marisol Lopez 
Tromp, a ofrece un con- 
ferencia di prensa pa duna 
di conoce e situacion crit- 
ico di e planta di purifica- 
cion (Riool Water Zuiver- 
ings Installatie) na Bubali. 

Minister Lopez-Tromp a 
splica cu algun dia pasa el 
a haci un bishita na e lugar 
aki pa motibo cu desde basta 
tempo caba tin keho, no sola- 
mente di holo malo cu ta bini 
pa esunnan cu ta biba cerca di 
hotelnan, sino pa tur hende 
cu ta pasa eybanda of cu ta 
den area ey 

E1 a splica cu el a topa cu 
un situacion unda cu e awa 
di riool cu ta procesa y trata 
den e planta ta surpasa loke 
e planta por carga y e cali- 
dad di loke ta trata ey tambe 
a bay atras compara cu locual 
e mester ta. 

E punto ta, cu e lugar mes- 
ter un inversion grandi pa 
renobacion, minister Lopez 
-Tromp a sigura, e lugar aki 
cu a wordo construi hopi 
tempo pasa cu no tabatin un 
poblacion asina grandi mane- 
ra awor, ni tampoco e desar- 
oyo grandi den e area turis- 
tico den ultimo decadanan. 
“E hecho ta keda cu e planta 
a yega na su capacidad te 
surpas’e”, el a expresa. 

Pa motibo aki e ta representa 
un peligro cu na cualkier mo- 
mento por trece consecuen- 


cia cune. Durante e bishita 
cu el a haci minister Lopez- 
Tromp a señala cu por a con- 
stata un situacion caminda cu 
no solamente e facilidad ta 
bieu, pero tambe cu tin dife- 
rente muraya a cuminsa kibra 
y cu algo por pasa di un dia 
pa otro. 

Un incidente asina por trece 
consecuencia pa loke ta e 
parti di salud, turismo, me- 
dio ambiente ya cu e calidad 
di awa cu tin cu bay lama no 
mester ta e forma un peligro 
pa loke ta e rifnan y lama. 
Tambe tin rapportnan cu ta 
subraya esaki. 

Pa e motibo aki, minister a 
anuncia cu mester tin fon- 
donan disponibel pa ataca e 
problema aki. Tambe a cum- 
insa combersa pa wak si por 
yega na e 13 miyon florin cu 
mester. Tambe el a reitera cu 
a pesar di tin e peligro aki nan 
ta mira den area cu desaroyo 
ta sigui y no por warda mas. 
Nan ta coordinando reunion 
cu departamentonan tocante 
gravedad di e situacion y kico 
lo por pasa si no actua awor- 
aki. 

Marlon Croes, director di 
DOW, cu tambe tabata na 
e conferencia aki a bisa cu e 
planta aki tin 48 aña loke ta 
nifica cu el a yega na su es- 
tado fmal, pero un di e prob- 
lemanan mas grandi ta e con- 
cret cu ta putri y fofo; esey ta 
e riesgo inmediato cu mester 
remedia. 

Croes a menciona cu e traba- 


onan di remediacion a cum- 
insa via cooperacion di ATA, 
cu a haci un donacion pa esa- 
ki, pero cu ainda ta nifica un 
parti chikito di tur e trabao cu 
mester haci. 

E1 a splica cu e planta ta col- 
ecta awa cu ta yega for di 
High Rise Hotel, Low Rise 
Hotel, Dakota, henter Oran- 
jestad y un parti di Monser- 
rat. Den ultimo cambio cu a 
ser haci na 1997 a acomoda 
pa por ricibi mas awa pero e 
capacidad pa procesa y puri- 
fica e awa si no a aumenta. 

E1 a informa cu a base diario ta 
ricibi por lo menos 8.000 ton 
di awa y e capacidad di purifi- 
cacion ta 4.500 pa 5.000, loke 
ta nifica cu e periodo cu e awa 
mester pasa den proceso ta 2 
biaha mas cortico, kiermen 
cu no ta purifica e awa na e 
nivel rekeri. 

Otro di e problemanan ta, cu 
e rifnan cu ta afo ta wordo 
afecta pa e concentracion hal- 
to di nutriente cu ta drenta 
lama y cu ta bin for di e plan- 
ta di purificacion, ora e pro- 
ceso ta dos biaha mas cortico 
y e awa ta sali menos purifica 
di Bubali y ta bay contamina 
awa y ta daña e rifnan. 

Pa finalisa, el a trece dilanti 
cu nan tin un plan pero e ta 
nifica cu mester aumenta e 
capacidad di procesamento y 
aumenta e capacidad di ricibi 
awa pa asina por garantisa 
bida marino, calidad di Bub- 
ali mes y evita un desaster pa 
Aruba. 

Vision di APA pa sigui enfoca riba calidad halto 



ORANJESTAD - Aruba 
Ports Authority a duna un 
splicacion di con tur cos 
ta bayendo cu turismo di 
crucero, e mantencion di 
esaki y con por bira miho 
cu e desaroyo cu tin na ca- 
minda. 

CEO director di APA, Mark 
Figaroa a duna di conoce cu 
nan ta positivo. Den pasado 
e liña di crucero Carnival 
a rate Aruba como destina- 
cion number 1 di mundo. 
“No Caribe, no region sino 
den mundo”, algo cu ta duna 
‘alegria positivo’. 

Esey ta demostra e trabou 
cu ta trece conhuntamente 
cu APA pa cu e desaroyo cu 
ta tumando luga. E ta bisa pa 
APA y Aruba,Carnival, cu ta 
‘number one carrier’ ta trece 
mas pasahero pa nan anual- 
mente y esey ta positivo pa 
Aruba. 


Tambe tin combersacion tu- 
mando luga conhuntamente 
cu ATA y ministerio di Tur- 
ismo cu ta traha hunto pa de- 
saroya producto. Sinembargo 
el a menciona cu mester tene 
na cuenta cu waf ta limita y 
awendia barco ta birando mas 
grandi ‘pero e waf no a bira 
mas grandi’. 

Tin e grupo cu kier enfoca 
riba desaroyo sostenibel. 
“Nos tur sa con infrastruc- 
tura ta bira ora cu nos tin dos 
of tres barco di 3.000 of 4.000 
pasahero riba cada barco, 
anto con e infrastructura ta 
bira druk y no por acomoda 
esey.” 

Nan kier por garantisa e tur- 
ista y local cu tin un balans y 
cu no ta perhudica nan. Den 
temporada halto cu ta octo- 
ber pa april cu ta hopi druk 
caba y nan kier enfoca mas na 


e parti di low season. 

E ta splica cu mester tene 
cuenta cu e low season, tem- 
porada den cual liña di cru- 
cero cu negoshi ta draai, ta 
ubica mas barco den e tem- 
porada halto na Europa of 
Alaska, pues mayoria di barco 
ta bay na area ey pa motibo 
cu eynan ta genera mas placa. 
Sinembargo e ta bisa cu a 
cuminsa mira un tiki cambio. 
Tin liña manera Royal Carib- 
bean, MSC cu ta renoba y de- 
saroya henter un cruise ter- 
minal na Miami, unda tin un 
vision cu lo pone algun barco 
toch pa locual ta trata e low 
season, unda Aruba sigur ta 
riba lista pasobra e ta un des- 
tinacion importante pa nan. 

Pa Aruba, por bisa cu esnan 
cu a bin mas den 2019 ta Car- 
nival, Royal Caribbean y Pul- 
mantour. Pa 2020 nan ta wak 
cu Norweigan ta bay drenta 


top y ta bay surpasa Pulman- 
tour. 

Figaroa ta bisa cu tin mas liña 
di crucero mas chikito cu tin 
interes pa nan, manera Ritz 
Carlton boto chikito, Azma- 
ra cu ta un high end ‘cu no 
ta enfoca riba cantidad pero 
calidad’. Nan tin 300 pa 800 
pasahero, pero experiencia 
unico. 

E ta comparti cu tambe tin 
Port City cu ta na caminda, 
cu tabatin consultacion y in- 
teres halto. “Esey ta e parti 
di real estate,unda kier dirigi 
enfoke di APA. Unda cu nos 
ta bay cambia modelo di un 
compania operacional pa un 
compania comercial; ta trah- 
ando duro riba e parti ey.” 

Inversion cu ta papiando di 
dje ta 100 miyon pa tur e tra- 
bou balansa y e ta basa riba 
e capacidad cu tin pa Aruba. 


Sinembargo e ta bisa cu mas 
barco ta pone presion riba 
infrastructura den e ciudad. 
Pa e motibo aki ta enfatisa cu 
mester keda cu e balans cu 
enfoke riba calidad, cu esey 
ta e vision cu APA tin y cu ta 
comparti. 

E ta bisa ‘no mester haci go- 
los’ pa motibo cu su opinion 
personal ta pa tuma stap pa 
por preveni cu ta deteriora 
un producto, sino cu mester 
mantene e nivel di calidad. 
“Barco grandi tin mas hende 
abordo.” 

Actualmente Aruba tin may- 
oria di liña crucero cu ta yega 
‘porta no tur siman’,pero tin 
manera Los Angeles of Pana- 
ma Canal cu ta para na Aruba 
y di eynan bay Miami, pues 
no ta bin tur siman pero nan 
ta pa un itinerario mas largo 
di 16 pa 18 dia y ta haci un 
stop na Aruba. 

E desaroyo di Port City ta 
un plan di 12 pa 15 aña, cu 
lo ta desaroyando den fase. 
E prome fase cu ta cuminsa 
ta di pabou y bin pariba. E 
intencion cu gobierno ta ex- 
presa ta pa un boutique hotel 
di maximo 100 camber. 

Tambe tin un hotel St. Regis 
na caminda, cu ta bay com- 
plementa cu e producto pa 
asina tin mas opcion pa trece 
mas hende di afo. 

E duracion di proyecto tin 15 
aña pa motibo cu tin cu de- 
pende con economia ta draai. 
“Si economia ta bon ta wak e 
desaroyo mas lihe. Aruba ta 
chikito y nos ta importa tur 
cos y tanto construccion cu 
tin bayendo na mesun tempo 
ta afecta con lihe por desaroya 
un proyecto.” 

Figaroa ta bisa cu mester tene 
na cuenta e desaroyo di tur 
edificio, e condominionan, 
hotel y suplemento. Nan ta 
papiando di proyecto di cali- 
dad y caliber, ‘calidad halto’. 
E proyecto ta pa haci e expe- 
riencia mas unico ‘no sola- 
mente pa turista’ pero pa es- 
nan local tambe. 

“Tin algun area di recreacion 
pa local y turista den plan 
presenta pa comunidad, pa 
wak kico intencion ta 50% 
y otro 50 % pa trece balans 
pa comunidad. Nos tin cu 
traha pa downtown y rebiba, 
y conecta downtown y park 
pa turista stayover. Esaki ta 
nos enfoke y interes cu nos 
ta haya, e ta bay tin exito ro- 
tundo”, Figaroa bisa. 

Editorial 


Nos a keda pega... 

Cu energia sostenible...? 


Nos mester bisa cu nos no tin pura pa bolbe 
na e (iianan di propagantia caro pa cantitiati 
di proyecto di energia renovable di e gabinete 
anterior. Di otro banda, a bira hopi keto riba 
e tereno aki. Nos no ta mira ni tende di plan- 
nan nobo pa combati e situacion cu nos ta aden 
kimando heavy fuel oil dia aden dia afo pa per- 
cura cu nos tin energia electrico den tur hogar 
y tur lugar di trabao. E urgencia a desaparece? 
Asina leu cu nos sa, e plannan mundial, y di nos 
tambe, pa kier logra un planeta mas sostenible 
den e añanan cu ta bin, no a cambia, al con- 
trario, nan a bira mas urgente. 

Saliendo for di e punto di vista cu no tin hopi 
persona entre nos cu ta kere den e actitud di 
‘denial’ di e actual presidente Mericano, cu 
ta kere cu tur e problema di calentamento di 
mundo ta algo inventa pa radicalista di izqui- 
erda cu ta purba pa haci nos bira preocupa pa 
algo inexistente, lo ta logico pa pensa cu nos tin 
nos dilanti un tarea continuo, por lo menos te 
cu 2030, pero realmente despues di esey tambe. 
Nos ta haya e sentimento cu nos mandatarion- 
an y e departamentonan cu mester ta ocupa cu 
esaki a tuma un break. Naturalmente ta impor- 
tante pa termina e asunto di nos presupuesto 
pa e aña aki, pero si tabatin un planificacion a 
largo plazo, anto lo nos tabatin mas vista riba e 
asuntonan riba cual mester sigui traha, mien- 
tras cu ta atende asunto di recurso fmanciero 
di gobierno. 

Segun nos opinion, e impasse actual den e 
asuntonan aki tin tur cos di haci cu e falta di 
claridad unda nos ta bay. Ehemplo bibo di esaki 
ta e situacion alrededor di e refmeria. Mientras 
cu nos por scucha cu poco poco ta yegando 
na un solucion di e convenio cu PDV Hold- 
ing y su subsidiarionan bao di e denominacion 
Citgo, realmente no tin un vista ainda riba kico 
ta bay pasa despues. Ora caba di regla e asun- 
to, nos ta bay en busca di un partner nobo pa 
evalua posibilidad pa habri e refmeria atrobe... 
Really? Tin ora nos ta duda si ta di berdad e 
afan di e gobierno aki ta asina grandi pa mira 
San Nicolas hogando den huma atrobe, o cu 
ta haci henter e propaganda aki djis pa kita e 
contrincante politico for di caminda, cu no ta 
haci nada mas cu lamenta cu nan ‘deal di oro’ 
cu e delicuentenan cu a secuestra e pais bisiña a 
cay na awa. Si nan tabata na poder ainda, lo nan 


tampoco por a salba e refineria, pasobra e tabata 
insalvable caba di hopi aña atras. 

En todo caso, si ta asina cu pa motibo politico so 
ta keda maha tocante e refmeria, anto den cier- 
to sentido e ta un preocupacion menos, pero 
na mesun momento e ta haci cu no por tin un 
debate real di kico nos por haci na San Nicolas, 
cu ta e lugar principal y prioritario unda e plan- 
nan innovativo mester haya nan concresion. Y 
e plannan ey lo mester bay hopi mas leu cu loke 
por haci cu e tereno di refmeria. Atrobe, y nos 
no ta keda sin menciona esaki ‘time and again’: 
nos mester un plan di re-desaroyo di henter 
un ciudad cu pa 40 aña ta den un slump eco- 
nomico y social. 

Pero pa bolbe na e tema di energia, nos miedo ta 
cu tanten no ta cera e capitulo di e refmeria, no 
ta bay busca alternativa pa substitucion di fuel 
oil pa produccion di electricidad, y nos produc- 
cion di coriente lo keda na mesun caminda cu 
e ta pa hopi aña, a pesar di e intentonan pa haci 
e produccion mas eficaz. E critica tocante e uso 
di e fuel oil mas barata, y mas contaminante, 
a para un poco, pero nos a haya tende cu lo 
ta cumprando combustible di mihor calidad? 
Tambe riba tereno di aplicacion di otro forma 
di genera energia, di fuente renovable, nos no 
ta tende tanto mas. Esey no ta malo pa esnan cu 
a protesta contra e yegada di un parke di molino 
na Alto Vista, pero e siguiente pregunta, kico si 
nos ta bay haci, no a haya contesta. 

Di otro banda, maneho di energia renovable no 
ta solamente un asunto di gobierno. Tuma por 
ehemplo e fila enorme di vehiculo tur tereno 
cu bao di un boroto di otro mundo y sacando 
huma y produciendo igual cantidad di stof, ta 
cuminsa bira un desesperacion pa hopi hende 
cu ta biba riba nan ruta. Y no pa papia mes di 
con por ta cu no ta haci nada cu e daño cu nan 
ta causa den naturalesa. Pa cuminsa, sikiera por 
prohibi e vehiculonan di tin motor di gasolin y 
duna e companianan un tempo pa nan pasa pa 
usa solamente vehiculo electrico. Tur parti di 
mundo nan ta pensando caba den e direccion 
aki. Ta pakico anto nos aki tin un preferencia 
asina selectivo di loke nos ta acepta di e mun- 
do moderno aki?Aki poco dia ta 18 di maart 
atrobe, y hopi di nos ta bay duna prueba di nan 
amor patrio. Berdad nos ta stim’e asina hopi? 

Feminismo ta marca paso di politica na Latino America 



(ElPais) - Den dianan aki, 
Argentina ta enfrenta un 
ley di interupcion di em- 
baraso cu e hende muhe a 
pidi pa hopi tempo caba. 

Alrededor di mey centenar 
di muhe embarasa cada aña 
ta muri na e pais aki debi na 
aborto clandestino, un es- 
calofriante cifra cu Gobierno 

a stop di publica na 2016. 
Cerca di 50.000 muhe ta hos- 
pitalisa pa cada aña pa com- 
plicacionnan cu embaraso. 
2.350 mucha muhe menor di 

PROCEDURA ADAPTA PA 
NOTIFICA AO 



Bo ta desea di notifica AO? Den caso cu: 

• bo tin problema pa hala rosea, tos y sintomanan di griep 
- y bo a sali for dr Aruba den e ultimo 14 dtanan, of tabata 
ttn contacto cu un pashent confirma di ta carga e 
Coronavirus 

1. PROME CU NOTIFICA AO YAMA BO DOKTER Dl CAS 

2. Bo por notifica AO solamente via nos telefon 527-2762^ 
entre 7;00am - 12:00pm & 1:00pm - 4:00pm, y no online. 

Empleado publico ta yama 527-2744 despues di 9:30 am- 

Den caso cu bo ta malo cu otro keho bo por sigui e 
procedura normal di notifica AO. 





SEGUHIDAD PA AnUBA SUCOJ^UMIDAD 


14 aña a bira mama y 87.000 
baby a nace di mama menor 
di 20 aña. Alberto Fernan- 
dez, recien eligi presidente, a 
apoya e aborto den su cam- 
paña y lo manda e ley pa 
Congreso. E lensonan berde, 
cu Argentina a popularisa pa 
exigi un aborto liber y sigur, 
ta hayando voz den e poder. 
Mexico a convoca pa dia 9 
di maart un welga di hende 
muhe, cu algun miembro 
destaca di e poder a apoya 
despues di varios eror cu a 
tuma luga den ultimo siman- 
nan cu a causa algun disgusto. 
E declaracionnan di e presi- 
dente Andres Manuel Lopez 
Obrador riba feminismo a 
haya efecto como si un palo a 
dal un cas di maribomba. 
Den e pais aki, un promedio 
di 10 hende muhe ta wordo 
asesina pa dia y e machismo 
ta presente na varios ambito 
di bida, canfi caminda. E 
medidanan cu ta exigi no a 
yega ainda, pero e yamada fu- 
rioso di e tropa biña dilanti di 
Palacio di Gobierno a cambia 
e discurso y e diligencia poli- 


cial pa via di e varios femini- 
cidio cu a sucede, cu na otro 
ocasion tabata trata como un 
mal inevitabel. 

Latino America tin prob- 
lemanan parecido: cifranan 
halto di feminicidio, im- 
punidad hudicial, violencia 
di genero extendi, secuestro 
y desaparicionnan di hende 
muhe y mucha muhe, morto 
pa aborto clandestino, acceso 
dificil pa salud obstetra y un 
pobresa cu, como na henter 
mundo, ta maximo cerca 
poblacion femenino. Cu e 
panorama aki, e delicado 
machismo contra esun cu e 
otronan ta lucha na otro zona 
di mundo no ta prioridad 
akinan. Akinan e machismo 
ta mata den cantidad grandi y 
pa combati esey e muhenan 
Latinoamericano ta halsando 
nan voz den dianan aki. No 
den tur e pais tin igualdad, 
pero si ta parce cu e dia 8 di 
maart lo tin un sabor Latino. 
Asina e tropa biña ta enfrenta 
e Dia Internacional di Hende 
Muhe. 


Colombia: Casa de Nariño 
a descarta cu presidente 
Duque a infecta cu 



BOGOTA (ElTiempo) 
- Ayera mainta, Minis- 
terio di Salud a informa 
cu despues di haci varios 
test pa e presidente Ivan 
Duque pa detecta si el a 
haya coronavirus, e resul- 
tadonan a sali negativo. 

Segun e ministerio, dia 2 di 
maart e presidente a asisti pa 
e conferencia di Comite di 
Politica Publica Americano- 
Israeli na Washington. Den 
e luga tabatin hende cu taba- 
tin contacto na New York cu 
otro ken a ser diagnostica cu 
coronavirus. 


Aunke e exposicion di Duque 
tabata di ‘riesgo abou’, ‘pa 
motibo cu su salud ta un 
asunto di interes nacional, a 
recomenda pa realisa e test 
respectivo cu a duna como 
negativo”, e Ministerio a in- 
dica. 

Ministerio di Salud igual- 
mente a informa cu e otro 
miembronan di e comite 
presidencial lo tin cu haci e 
testnan diagnostico. 

Te e fecha ainda no a reporta 
ningun caso di coronavirus 
na (COVTD-19) na teritorio 
Colombiano. 

Cuba; Triciclonan electrico nobo no ta pa turista so 



(CiberCuba) - Un publi- 
cacion reciente a aclara cu 
e triciclonan nobo elec- 
trico cu a cuminsa move 
den Habana no ta destina 
exclusivamente pa tur 
transport di turismo in- 
ternacional, manera algun 
medio a specula. 

“E obhetivo di e triciclo elec- 
trico ta pa duna servicio na 
e poblacion, no exclusiva- 
mente na turismo,” e pagina 
Naturaleza Secreta ta splica 
riba Facebook, unda tabata 
actualisa informacion al re- 
specto. 


A revela tambe cuanto e ve- 
hiculonan a costa: “5.200 dol- 
lar, di cual e mayor parti a bay 
na e bateria di como 3.000 
dollar, cu posibilidad pa haya 
2.000 recharge, un recharge 


pa cada dia durante 5 aña.” 

E detayenan a bin di Dr. Fa- 
bio Fajardo Moros, coordina- 
dor na Cuba di e Programa di 
Donacion Chikito di e Fondo 
pa Medio Ambiente Mundial 


y e Programa di Nacionnan 
Uni pa Desaroyo (PPD/ 
FMAM/PNUD), organismo 
a traves di cual a cumpra e 
triciclonan. 

“E idea di e proyecto aki ta 
promove fabricacion pa indu- 
stria nacional di mayor parti 
posible di e piezanan necesa- 
rio pa ensambla e triciclonan, 
di manera cu e costonan di 
adkisicion ta baha y ta obtene 
mayor soberania nacional 
den produccion,” Naturaleza 
Secreta ta splica. 

Ensamblahe di e 23 trici- 
clonan electrico ta den man 
di Empresa de Equipos y 


Aplicaciones Narciso Lopez 
Rosello. 

Esnan responsable ta recon- 
oce cu e funcionamento di e 
vehiculonan aki “no ta con- 
stitui riba nan mes un signifi- 
cativo aporte na transporta- 
cion den e ciudad.” 
Anteriormente ya caba a in- 
forma cu na e pais tabatin 
ensamblahe di bicicleta, trici- 
clo pa carga y cu motor, cu 
a cuminsa benta via tienda 
y mayoristanan bao e marca 
Minerva, parti di e strategia 
nacional di sustitucion di im- 
portacion. 


Venezuela: Nicolas Maduro: muhe t’ey pa pari yiu 



presidi un encuentro cu 
integrante di Plan Nacio- 
nal di Parto Humaniza 
y Lactancia Materno, na 
Caracas. Acompaña pa 
decenas di muhe, e lider 
Chavista a urgi nan pa 
pari masalmente. “Muhe 
ta traha pa pari,” el a en- 
fatisa. Esey, a pesar di e 
alarmante crisis humani- 
tario cu Venezuela ta pas- 
ando aden y cu e regimen 
di nenga di reconoce. 

“Bay pari, pues, bay pari. Tur 
muhe haya seis yiu, pa patria 
crece,” e presidente de facto 
a señala den cadena nacional 


di radio y television. “Nos tin 
cu converti e Plan Nacional 
di di Parto Humaniza den un 
mision. E Plan di Parto Hu- 
maniza mester ser siña den 
primario y secundario.” 
Maduro a recorda cu esaki 
ta “siman di hende muhe” y 
a haci un yamado pa detene 
violencia di genero na e pais: 
“Mi kier pa pueblo scucha mi 
den e siman di hende muhe 
aki. (...) Ymi ta haci un yama- 
do na tur homber, pa respet 
y amor pa hende muhe, pa e 
mama, abuela, yiu, y compa- 
ñera y esposa.” E muhenan 
cu tabata acompaña e presi- 
dente, a contesta cu canto: 


“E1 hombre de la paz, se lla- 
ma Nicolas.” 

E palabranan di Maduro a 


genera rapidamente un fuerte 
repudio na rednan social ya 
cu e situacion di salud den 


cual e pais ta biba no ta brinda 
e condicionnan necesario pa 
un muhe na estado. 

Aunke Venezuela tabata e 
prome pais di America Latino 
pa aproba un ley pa evita vio- 
lencia obstetrico, e realidad ta 
cu awe muhe na estado tin di 
core di un hospital pa otro pa 
haya uno pa atende nan. 

Den su informe presenta na 
juli 2019, Alto Comisionado 
pa derecho humano di Na- 
cionnan Uni, Michelle Bach- 
elet, a remarca cu na e pais aki 
tin falta di acceso na tur tipo 
di anticonceptivo. 


Venezuela: Pdvsa ta reanuda operacion di dos mehorador di crudo 



(LaPatilla/Reuters) - E em- 
presa petroleroVenezolano 
Pdvsa ta planea pa reanuda 
operacion di dos di su me- 
horadornan (upgrader; red.) 
di crudo den e proximo lu- 
nanan, despues di un aña di 
inactividad, buscando mane- 
ra pa aumenta produccion di 
e principal variedad di crudo 
pa exportacion, crudo Merey 
16, segun un documento cu 


Reuters por a mira. 

E actividad di e mehorador- 
nan Pedrocedeño y Petro- 
monagas lo bay re-inicia en- 
tre mei y juli, segun e docu- 
mento na cual Reuters taba- 
tin acceso diaranson pasa. 
Pdvsa tabata obliga na mei 
aña pasa pa detene mayor 
parti dianan actividad di me- 
horamento di crudo debi na e 
creciente inventario di petro- 


leo no bendi despues di e im- 
posicion di sancion di parti di 
Estadonan Uni. 

E plan nobo ta implica con- 
verti Petrocedeño den un 
stacion di mezcla di crudo 
na mei y haci mesun cos cu 
Petromonagas na juli, mane- 


ra a haci aña pasa caba cu e 
proyecto Petropiar. 

E cambio pa mezcla crudo 
envez di usa e mehoradornan 
manera diseña, pa purifica 
y mehora crudo ultrapisa di 
Orinoco ta e problemanan 
pa haya acceso na diferente 


diluyente y otro kimico cu 
mester den e proceso, cu 
tambe ta suheto na e san- 
cionnan Mericano. Tambe e 
produccion actual di crudo 
bao di un miyon bari pa dia, 
no ta suficiente pa tene e me- 
horador na operando24/7. 

Mas personal di hospital infecta cu coronavirus 



AMSTERDAM (Dutch- 
News) - Coronavirus a 
wordo confirma den mas 
trahado di hospital: e bi- 
aha aki un enfermera cu ta 
traha na e hospital Catha- 
rina na Eindhoven y un 
dokter den training na e 
hospital Jeroen Bosch na 
Den Bosch, esaki ta locual 
e funcionarionan di salud 
a bisa medionan Hulan- 
des. 

Diaranson ultimo e grupo 
hospitalario OLVG di Am- 
sterdam a cera nan departa- 
mento di cirugia oral y facial 
den ambos luga despues cu 
un trahado a duna resul- 
tado positivo pa coronavirus 
despues cu el a bolbe di su 
vakantie na Italia. Ta kere cu 
e dokter den training a haya e 
virus di un pashent cu despu- 
es a wordo diagnostica cu e 
enfermedad. 

E ta wordo trata na cas y e 
ocho pashentnan den e sala 
cu e tabata traha prome cu 
su diagnostico a wordo poni 
den cuarentena. Ta kere cu 


e enfermedad tambe a wor- 
do infecta pa un pashent cu 
despues a wordo diagnostica 
cu e enfermedad. E pash- 
entnan cu e tabata traha cu 
nan tambe a wordo poni den 
cuarentena y a somete prue- 
banan di deteccion di e virus. 
E instituto si salud publico 
RIVM a confirma diaranson 
ultimo cu 15 persona mas a 
wordo infecta pa coronavirus 
na Hulanda, cu un total di 82 
pashent. 

Protocol 

Mientras tanto e gobierno 
Hulandes ta siguiendo pro- 
tocol pa enfrenta e posible 
crisis segun AD. E minis- 
ternan ta no ta habritamente 
speculando tocante e medi- 
danan cu por ta necesario den 
futuro y aunke nan a discuti 
den gabinete nan no ta com- 
parti esaki cu publico “ esaki 
ta evita panico”, e matutino a 
bisa. Minister di salud Bruno 
Bruins’ a bisa AD ta pa man- 
tene calmo, sigui e recomen- 
dacionnan di RIVM y ta habri 
tocante loke ta pasando. 


Promesanan 

A afirma cu tur cos ta bou 
control,manera cu e presi- 
dente Mericano Donald 
trump, esaki lo no funciona 
na Hulanda, segun e matuti- 
no. “ Hulandesnan tin mas fe 
den un politico cu no ta haci 
promesa wild, pero ta mustra 
cu nan ta haciendo lo miho”, 
e matutino a bisa. 

E enfoke lo parce di ta funcio- 
nando. Un encuesta pa AD a 
mustra cu 75% tin confiansa 
den e enfoke di e gabinete 
tocante e crisis, mientras cu e 
encuestanan pa e programa di 
asuntonan actual di EenVan- 
daag ta indica cu e confiansa 
den e gabinete ta creciendo. “ 
E personanan cu nos a papia 
cune a bisa cu locual mas nan 
kier ta informacion”, esaki 
ta locual e encuestado Gijs 
Rademaker a bisa AD.“ Ora 
cu Bruins y RIVM a comu- 
nica tocante loke nan ta haci- 
endo y a splica pa kico nos no 
ta cerando fronteranan sino 
insistiendo cu nos mester 
laba nos mannan,a trece un 
sensacion di calmo”. 


Hulandes no lo actua lihe den asunto di refugiado Venezoiano 



DENHAAG (koningrij k. 
nu) - Den Haag no lo in- 
terveni na Corsou den e 
contexto di e problem- 
anan cu e refugiadonan 
Venezolano. E minister 
Raymond Knops di In- 
terior y Relacionnan di 
reino a skirbi esaki como 
contesta di e pregunta di e 
parlamentarionan. 

E intervencion di reino to- 


cante e base di e Statuut ta e 
ultimo recurso. Segun Knops 
esaki ta e echo constitucional, 
pero tambe ta un cuestion 
di perspectiva legal. Segun e 
ministerio un intervencion 
tin consecuencianan admin- 
istrativo y fmanciero di gran 
alcance, cu no ta facil di su- 
pervisa. E ta kere tal decision 
mester conta cu e apoyo sufi- 
ciente den e gobierno di Re- 
ino. 


Despues di e bishita na Cor- 
sou na januari ultimo, e 
miembronan di parlamento 
di e comite parlamentario 
permanente pa e relacionnan 
di reino a declara cu e condi- 
cionnan di e detencion di un 
refugiado Venezolano tabata 
inaceptabel. E condicionnan 
medico, sanitario y priva- 
cidad ta segun e politiconan , 
asina limita cu e situacion no 



ta digno pa e migrantenan cu 
ta permanece eynan pa mas 
cu dos luna. 

Huicio 

Knops a bisa anteriormente, 
cu den su opinion e rol di su- 
pervision di gobierno di Re- 
ino por activa mediante di un 
decision hudicial y mediante 
señalnan di organisacionnan 
local, internacional of no gu- 
bernamental. 

E situacion den e detencion 
di stranheronan na Corsou 
ainda no a wordo husga pa un 
hues como ilegal. Knops ta 
reconoce cu varios organisa- 
cionnan a expresa nan preo- 
cupacionnan tocante di esaki. 
Knops a skirbi cu e señalnan 
aki ta reenforsa e conviccion 
di e gobierno Hulandes cu 


ta importante pa wak tur lo 
posible na 2020 pa garantisa 
cu e gobierno di Corsou lo 
converti e intencionnan pa 
mehora e condicionnan di 
detencion den implementa- 
cionnan di medidanan actual. 
E minister sinembargo tin 
un golpi rond di su man. E1 
a skirbi: “ Si e esfuersonan di 
Corsou ta conduci na resul- 
tadonan insuficiente, e ora ey 
cu tempo e gobierno di Reino 
por wak te cu e punto ta de- 
seabel pa actua den e contex- 
to mas amplio di Reino”. “ pa 
e momento”, Knops a skirbi, 
“ Ta preferibel pa logra e nivel 
desea di proteccion desea pa 
e Venezolanonan den e ca- 
minda actual di cooperacion 
mutuo entre e paisnan”. 

AIICLASIFICADO 


Clasificado 


ECONOMICO 



Personal GRATIS max. 20 palabra 


PASA LAGA BO AVISO NA OFICINA D1 BON DIA 
ARUBA WESTSTRAAT#22 FOR D1 9:OOAM^:OOPM 


Email nos na 

^.■ilasKifiod^csi >n v.com 


TA BENDE 

Articulonan di BABY 
na prijs barata 

Tel 568-2714 
Tel 568-5042 


TAHUUR 

Camber + baño na 
Piedra Plat (Seroe Pita) 

Tel. 594 9694 


SERVICIO PUBLICO 

Señora ta ofrece servicio pa 
cuida mucha of hende grandi- 

Tel: 593 1777 


SERVICIO PUBLICO I 

ta yuda busca cas 
pa cumpra of huur 

Tel. 563 1449 


SERVICIO PUBLICO 

ta haci tur tipo di trabou 
di costurera 

Tel. 593 2085 


TABENDE 

Caha di Orgel. 

Tin 3 cylinder NOBO. 
Pa mas informacion yama 

Tel. 593 0203 


TA BENDE 

un cas: 3 camber / 2 baño 
na Primavera, Awg.395.000 

Tel.592 9966 


SERVICIO PUBLICO 

Mi ta ofrece servicio di 
electricidad en general, 
problema cu corto circuito 
y mantencion 

Tel. 566 5026 


SERVICIO 

Unified One Events 
Photos , films, wedding 

Tel. 749 2533 


SERVICIO PUBLICO 

Master Nails 

Pa e miho servicio y experiencia 
den mantencion y atencion pa 
bo huñanan. Yama pa un cita 

Tel. 744 9214 


TA HUUR 

Studio/ appartment semimuebla 
en Playa (max 2 persona): living 
cu cocina y un camber cu baño. 
Afl.700 
Tel. 662 3892 


FOR SALE 

sructura pa traha casdi trailer 
mas grandi cu 40 pia. Fls.5 mil 

Tel. 569 4343 


TABENDE 

Tubo pa colga paña un set (2x) 
pa Fls.200 

Tel: 569 7787 


SERVICIO PUBLICO 

Buscando auto pa huur y na 
bon prijs? yama nos 

Tel. 593 9953/ 593 8453 


SERVICIO PUBLICO 

ta drecha tur sorto 
di Imagen y verf 

Tel. 584 2489 


SERVICIO PUBLICO 

Barata Barata 

Nos ta chapi, lanta sushi, spuit 
veneno, corta mata, na bon prijs 
Arubiano balente 

Call 592 5766 


SERVICIO PUBLICO 

Pa haci trabow di verf y chapi, 
tur mantencion di pafor di cas 
Yama y puntra pa Benito na 

Tel.593 0040 


SERVICIO PUBLICO 

Ta haci tur trabou di 
construccion y carpinteria y tur 
cos cu ta furamento di stul 

Tel : 746 0518 


TA BENDE 

Un Cas Moderno: 3 Camber 
2 banjo na Boroncana. 
Awg. 475.000.00. 

Tel: 565 0831 


TA HUUR 

En Seroe Blanco Apto para 
1 persona (mujer) amoblado 
Fls.600 incluye wifi-TV Cable 
Preferiblemente comunicarse 
por Whatsapp 
Tel.562 3006 


TAHUUR 

apartment na Madiki Kavel 
Whatsapp 

Tel. 746 2395 


GRATIS 

Nos ta piki tur sorto di auto bieu, 
gratis. Tambe airco, bateria, 
stoof, wasmachin, frigidaire etc 

Tel. 561 4297/561 5179 


SERVICIO PUBLICO 

Para todo lo que se refiere a 
tapiceria de muebles, autos, 
botes. Reparamos bambu, 
cabana. Todo lo relacionado 
con carpinteria 
Tel. 569 7539/746 0518 


SERVICIO PUBLICO 

Masaje relajante, sports ma- 
sajes, aroma terapia, piedras 
calientes, reflexologia, faciales 
Sabana Basora # 157 P.Ch. 

Tel. 561 8520 


TAHUUR 

1 studio camber muebla inclui 
awa, gas, cable. Pa 1 persona, 
hende serio so. 

Na highway 

Tel. 741 8637 


TAHUUR 

Pa famia maximum 
4 persona. 

Yama pa informacion 

Tel.568 4209 


TABENDE 

BBQ Grill tipo cilinder 
“criyoyo” duradero 
PrijsAfl.250 

Tel. 569 7787 


SERVICIO PUBLICO 

Construction 

remodelacion di cas, traha cas, 
apartment, traha y drecha dak, 
electricidad, verf pega mosaico, 
traha cura, plomeria. Bon prijs 

Tel.593 3141 


SERVICIO PUBLICO 

Gran Feria di Fruta y Verdura 
na Rococo Plaza diahuebs, 
diabierna y diasabra 3 or te cu 
8 or anochi . Tur siman 


SERVICIO PUBLICO 

Sra. ta dispuesto pa haci trabou 
den cuido di mucha y anciano y 
tambe limpieza di cas of oficina 

Tel. 568 1152 

SERVICIO PUBLICO 

Mi ta ofrece servicio di electri- 
cista en general corto circuito y 
mantencion 

Tel.566 5026 


SERVICIO PUBLICO 

Se ofrece servicio de reparacion 
e instalación de aires acondicio- 
nados Split e industrial también 
reparamos frigidaire, cuartos 
frios y fabricadores de hielo 
Tel. 600 0750 


SERVICIO PUBLICO 

Albañil, ceramica, porcelanato, 
plomeria, pintura, cielo razo, 
puertas de madera, puntos 
electricos, soldadura, Bloques, 
Frizos, pisos. Yama ya 
Tel. 740 1242/740 4003 


TA BUSCA 

pa cumpra 1 tereno Eigendom 
di ongerveer 400 m2 pa 500 
m2 den vecindario di Madiki, 
Socotoro, Meinveld, Ponton, 
Companachi of otro bario 
Tel.593 0769/593 3514 
TAHUUR 

Apartment full muebla. Incl. 
awa, excl. coriente. Vecindario 
Tele Aruba. 

Pa mas info yama 

Tel.593 8488 / 593 7755 


SERVICIO PUBLICO 

recojemos todo tipo de basura 
(nevera, estufa, etc) 

Tel. 564 1979 

FOR SALE 

Commercial property close to 
the new Container Port in 
Barcadera, build-up 424 m2, 
land 2400 m2 for $337,078. 
For more details 
Tel. 593 6318 


FOR SALE 

Gorgeous two story house in 
Paradera, 3 bedrooms/ 

3 bathrooms with pool for 
$470,000 

Tel.593 6318 


SERVICIO PUBLICO 

Pa tur trabou di tapiceria di 
mueble, auto, yate y barco. 
Nos ta haci trabou di cabana y 
bambu y nos ta verf 

Tel : 569 7539 /737 3993 


ABONA PA SOLAMENTE AFL. 38,- PA LUNA Y RICIBITUR DIA BO CORANTNAN PREFERI 

MAS CERCA Dl BOI 



Yena akl bao e siguiente informacion 


TolQfnn ^ Cobranza na Cas. 

lelclUI I □ Cobranza na Trabao. 

NomhPr fnmnlPtf)' CH PaQa via Banco (Stdnding0rder)ArubaBdnkno:33266 8 

^ . □ PagaArubaBankABOONLINE. 

Adres di entrega:. □ Paga cmb online , 

A Q Personal na oficina di Bon Dia Aruba. 

Adresdicobranza:. □PonedenBox. 

□ Tira den Cura. 

PaqoAdelanta: nSLuna DóLuna Dlaña 


Yama na teiefon: 582-7800 of manda un email na accounting@bondia,com 

www.bondia.com 

Gregorio Wolff : 


E guera na Idlip, Syria contra jihadistanan di Al-Qaeda yuda pa Turkia’ 

(parti 1) 



ORANJESTAD - Den 
diferente articulonan e 
ultimo añanan mi a skirbi 
di e guera na Syria di e Ji- 
hadistanan apoya militar- 
mente y financieramente 
pa Merca, e paisnan Eu- 
ropeo miembro di Nato y 
varios pais Arabe, manera 
Saudi Arabia, Qatar y e 
emiratonan Arabe. Na 
2011, tabatin demostra- 
cionnan grandi na Syria, 
cual a ser apoya masal- 
mente y militarmente pa 
jihadistanan cu apoyo di 
CIA. Merca a cualifica e 
gobierno Syrio, di presi- 
dente Bashar Al-Assad 
como anti-democratico y 
dictatorial. 

Ta conoci cu Hilary Clinton a 
forsa Obama pa decreta “Re- 
gime Change” na Syria. 

Otro paisnan di Nato a co- 
pia e postura di e gobierno di 
Merca. 

E principal gruponan jihad- 
ista na Syria ta: 

E frente Al-Nusra, FMA 
(Financieramente y Militar- 
mente Apoya) pa Saudi Ara- 
bia y Emiratonan Arabe; 

E Hermandad Muslim of 
Faylaq al-Rahman, FMA pa 
Qatar; 

FSA (Free Syrian Army), 
FMA dor di paisnan di Nato; 
Acerca tabatin otro organisa- 
cionnan terorista mas chikito. 
Por bisa cu e jihadistan- 
an aki tabata e proxienan 
(organisacion(nan) cu ta 
wordo paga y getrain mili- 
tarmente, pa nan actua ariba 
orden di esunnan cu ta paga) 
di Merca y di paisnan di Nato 
pa logra e “Regime Change”. 
Syria a y ainda ta conoce san- 
cionnan pisa di e paisnan di 
Europa y di Merca. 

A1 Nusra = Al-Qaeda a 
bira HTS (Hayat Tahrir 
al-Sham). 


E teroristanan a hiba batay- 
anan fuerte contra e gobierno 
di Syria, cual pais tabata y ta 
ricibi ayudo di Iran y Hez- 
bolah di Libanon. Gobierno 
di Syria a wanta duro cu per- 
didanan grandi di militarnan. 

Ta generalmente conoci cu e 
jihadistanan = Terorristanan 
for di mundo completo, di 
2011 pa 2017, tabata ricibi 
ayudo fmanciero y tambe 
arma for di e paisnan di 
Nato. Nan ta wordo manda 
pa Turkia y aya militarnan 
Turco tabata percura pa nan 
ricibi nan training y despues 
ta percura pa nan drenta ile- 
galmente Syria pa bay bringa 
nan Jihad contra e gobierno 
di Assad. Ta conoci con ar- 
manan di Libya, despues cu 
a mata Quadafi, cu ayudo di 
CIA a yega Turkia y di eynan 
pa jihadistanan na Syria. 

A1 Nusra Front = Al-Qaeda 
a pasa den varios cambio eo 
cu cierto lidernan a bandona 
Al-Qaeda y a funda IS (is- 
lamic State). Mas despues a 
bini otro rebranding = cam- 
bio di nomber na 2017. Nan 
nomber actual ta Hayat Tah- 
rir al-Sham (HTS). Pero e 
cambio di nomber no a kita 
cu nan a keda un organisa- 
cion terorista, afilia na Al- 
Qaeda (9/11). Esaki ta ser 
reconoci tambe pa Conseho 
di Siguridad di Nacionnan 
Uni, incluyendo Turkia. 

Cu entrada di forsa Aereo di 
Russia na fmal di September 
2015, por papia di a game- 
changer. Derota tras derota e 
jihadistanan a sufri y nan ul- 
timo region cu nan a keda ta 
e provincia Idlip 

Na Idlip, HTS, siendo e or- 
ganización mas grandi, a 
enfrenta e otro gruponan 
y como cu HTS tin e forsa 
militar mas grandi, nan a 
subordina tur organisacion 


pa bringa bao di e bandera 
di HTS = Al-Qaeda. Mili- 
tantenan di FSA a huy bay 
Turkia y nan a bira e proxie 
di Turkia. 

E splicacion ariba ta necesario 
pa comprende e situacion ac- 
tualmente na Idlip, Syria. 

Acuerdo di Sochi 

Na September 2018 Rusia, 
Turkia y Iran a yega na un acu- 
erdo di Paz, unda cu Turkia lo 
percura pa crea zonanan des- 
militarisa na unda e forsanan 
modera anti-gobierno di 
Syria manera militantenan di 
FSA mester entrega nan ar- 
manan, sigur e armanan pisa 
y e militantenan di e organi- 
sacionnan terorista manera 
HTS ta wordo desarma dor 
di Turkia y evacua. Turkia 
lo mantene 12 puestonan 
di observacion bon arma pa 
cumpli cu e trabao di desar- 
ma e jihadistanan. 

E meta principal di e acuerdo 
ta pa scapa e poblacion di mas 
guera y libra nan di Al-Qaeda. 
Turkia no a cumpli, Syria, 
Rusia y Iran memey di aña 
pasa a dicidi cu ta basta, no 
tin tregua mas na Idlip. Nan 
a inicia atakenan contra e ji- 
hadistanan di Al-Qaeda. 

E ofensiva di trupanan di go- 
bierno di Syria, yuda pa Iran, 
Hezbolah y Russia tabata exi- 
toso ya cu hopi pueblonan y 
ciudadnan strategico a ser 
libera for gara di HTS=A1- 
Qaeda. 

HTS a sufri perdidanan 
grandi, mas cu mita di su 
combatientenan, como 12 pa 
15 mil. Mayoria di nan no a 
wordo mata o coi preso, pero 
simplemente a sali na careda 
lagando nan armanan atras. 
Casi tur e puestonan di ob- 
servacion di militarnan Tur- 
co, a ser rondona pa militar- 
nan Syrio. 

E ciudad Saraqeb den 
Idlip, hopi importante pa 
e reconstruccion di Syria. 

Saraqeb ta un ciudad di hopi 
importancia ya cu e ciudad 
aki ta hunga un rol impor- 
tante na Syria pa loke ta e sig- 
uridad di transporte, tanto di 
vehiculonan, como di carga, 
como tambe di e ser huma- 
no, kendenan ta trafica ariba 
e autopistanan M4 yM5. M4 
ta comunica e Puerto di Lata- 
kia cu e frontera Syria-Irak, 


mientras M5 ta conecta e 
dos ciudadnan mas grandi di 
Syria, cual nan ta Damasco y 
Aleppo y e conexion ta sigui 
te na e pais Jordania. 

E 2 autopistanan aki ta hopi 
importante pa e reconstruc- 
cion economico di Syria. 

Dia 5 februari, e aña aki, go- 
bierno di Syria a tuma control 
di Saraqeb, cual a causa cu 
Turkia a exigi pa Syria retira 
tur su trupanan pa nan posi- 
cion di fmal di 2019. Logica- 
mente cu Syria, Rusia y Iran 
a nenga e exigencia di Turkia. 
Hasta Rusia a bisa Turkia, si 
nan interveni militarmente 
esey lo causa un “a worst case 
scenario”. Pasobra Turkia no 
tin un forsa Aereo pa re- 
spalda su militarnan ariba 
campo di bataya. 

Turkia a manda militarnan 
Turco pa yuda e jihadistanan. 
Masha hopi militar Turco 
a ser mata y herida. Esaki a 
haci cu e presidente Erdo- 
gan di Turkia a rabia mas ai- 
nda y cuminsa manda yen di 
menasanan den direccion di 
Syria. Russia a percura pa un 
tregua pa Turkia saca su mili- 
tarnan morto y herida, pero 
HTS a bolbe ocupa un parti 
di Saraqeb. Diasabra siman 
pasa, Turkia a lansa atakenan 
fuerte cu dronenan, cual nan 
a causa hopi daño na e tru- 
panan di Syria y di Iran, mas 
cu 150 morto y heridonan. 
Hopi vehiculo di guera di 
Syria a ricibi impactonan, 
pero segun oficialnan Syria, 
ta dañonan cu por ser repara. 
Inmediatamente Gobierno di 
Syria a percura pa transporta 
su BUK missile system in- 
tegra den S-300 pa Idlip, cual 
a tumba mayoria di dronenan 
y Syria a reestablece poder 
den aire na Idlip. Pa 2 maart 
Saraqeb ta bao control com- 
pleto di Syria y awor ta sol- 
danan Ruso ta patruya e cay- 
anan di Saraqeb. E situacion 


di guera a trankilisa. 

Reunion Putin - Erdogan 
na Moscow 5 maart 2020 

Rusia a logra convence Er- 
dogan pa e bay Moscow y 
conhuntamente traha ariba 
un solucion pa e problema di 
Idlip. 

Erdogan sa cu e mester di 
Rusia, sigur despues di e per- 
didanan di militarnan Turco 
di siman pasa, pa e por busca 
un salida cu cara na laira. 

Di otro banda militarnan 
Syrio, sabiendo cu e situacion 
ariba campo di bataya ta na 
nan banda, a duna di conoce 
cu e hero ta cayente y nan 
kier sigui strica. 

Ta logico tambe, ya cu nan 
tin 4 punto importante: 

1. Nan tin e dominio di 
forsa Aereo cual ta haci e 
trabao mas facil pa e mili- 
tarnan ariba campo di ba- 
taya; 

2. E guera ta na Idlip, nan ta 
bringando ariba teritorio 
di Syria y Syria tin tur ra- 
son di mundo pa defende 
su teritorio; 

3. Nan enemigo ta 
HTS=A1-Qaeda, un 
organisacion terorista 
reconoci pa UNO, in- 
cluyendo Turkia. 

4. E paisnan di Nato a re- 
chasa e peticion di Turkia 
pa uza articulo 5 di Nato 
pa e matamento di mili- 
tarnan Turco. Art 5 ta bisa 
cu un atake ariba un pais 
di Nato ta un atake ariba 
tur pais. Pero den e caso 
aki, ta militarnan Turco a 
invadi Syria. 

Pues un tarea dificil pa e 
president di Rusia Putin, 
pero hopi ta confia ariba e ha- 
bilidad di Putin y su conseh- 
eronan pa trece un tregua cu 
tur partido por biba cune. 

Candela grandi pega cu algun cas 


TANKI LEENDERT - 
Diahuebs atardi patras di 
un cas na Tanki Leendert 
tabata tin un candela di 
mondi cu a bira grandi y 


a bira un menasa pa e cas- 
nan den su besindario. 

Unidad di brandweer cu 
urgencia a presenta unda 


bomberonan a drenta accion 
pa combati e candela rapida- 
mente. 

Intencionalmente homber a 
tira auto riba persona 


POS CHIKITO - Dia- 
huebs atardi na Pos 
Chikito net pariba di e 
oficina di Serlimar a sos- 
ode un drama, na unda 
un homber den un Chev- 
rolet Suv a yega e cas riba 
un velocidad halto y kier 
a dal un persona cu auto, 
pero a dal contra e cas 
basta duro. 

E impacto a laga e auto 
basta kibra y e chauffeur un 
homber di edad herida. Polis 
a yega di biaha y mirando e 


situacion a solicita ambulance 
, caminda cu nan a presenta 
na e sitio . Na e sitio e doño 
di e cas cu a bira malo debi cu 
e scenario a pasa su dilanti y a 
drenta den un shock. 

Recherche y departamento 
forensico a presenta na e sitio 
pa haci investigacion. Segun e 
persona na e cas na december 
aña pasa caba nan a haya nan 
den problema cu e persona y 
pa awe a tira e auto riba nan y 
dal den e cas. 

Accidente entre auto y ciclista na Hato 


HATO - Diahuebs merdia 
pazuid di EPB Hato un 
auto a dal un ciclista 
banda di e scol, e mucha 
muhe riba bais a resulta 
herida. 


Polisnan a yega di biaha pa 
mira e situacion, a cera e 
caminda debi cu esaki a pasa 
poco prome cu e birada. 
Unidad di ambulance a acudi 
na e sitio y paramediconan a 


brinda asistencia medico na e 
mucha muhe. Polis di trafico 
a haci nan investigacion papia 
cu e chauffeur di e auto y e 
testigo pa saca afo kico por a 
pasa. 



Homber perdi a sinta dilanti porta di 

parlamento 



ORANJESTAD - Dia- 
huebs mainta un homber 
perdi y no mucho bon a 
presenta dilanti di Par- 
lamento y a sinta dilanti 
bou na e porta. 

Parce na mas cu un ocasion 
a papia cune pero no tabata 
reacciona. Polis a presenta pa 
atende cune y a keda trans- 
porta pa respaldo pa haya 
atencion. 




Recherchenan a detene 
homber pa cu menasa serio 


ORANJESTAD - Recherchenan activo di Cuerpo 
Policial tabata riba caya y a haci detencion di un con- 
oci di husticia J.Croes. E detencion aki ta relaciona 
cu caso di menasa serio cu a tuma luga contra di un 
personanan cu a haci denuncia na autoridad. 

Pariba di brug a logra detene e sospechoso aki pa recher- 
chenan cu ayudo di mas patruya. E1 a keda transporta pa 
warda di Polis y eynan interoga dilanti un sub fiscal. 

21 herido den accidente di trein 



PARIS (AP) - Un trein di velocidad halto na 
Francia a descarila ayera mainta durante un 
trip na Paris, heridando e conductor y 20 otro 
persona, segun oficialnan. 

E conductor, kende tabata seriamente herida, a 
logra primi e brake di emergencia y stop e trein. 
E descarilamento tabata e prome involucrando un 
trein comercial opera pa TGV cu pasahero abordo. 
E treinnan di velocidad halto a cuminsa core na 
1981. Un accidente fatal involucrando un trein di 


test TGV a tuma luga riba e mesun linea na 2015 
prome cu su apertura oficial. E trein aki a descarila 
na Eckwersheim, na Francia oriental durante test 
pa un linea nobo. Un persona a fayece y 42 a resulta 
herida, principalmente empleadonan di SNCF y 
pasaheronan invita. 

TGV ta para pa ‘Train a Grande Vitesse’, esta trein 
di velocidad halto. 

E trein, transportando 300 pasahero, tabata bay- 
endo di Colmar den Francia oriental na e capital. 


biahando na velocidad di 270km/h na momento cu 
a sali di e linea. E descarilamento a habri un corta 
riba e nanishi di e trein, cu no a bolter. Su banda a 
rasca y algun bentana a kibra. 

E conductor herida seriamente a ser evacua cu he- 
licopter. 

Pasaheronan a bisa medionan Frances cu nan a sinti 
cu a dal algo prome cu e trein a baha velocidad y 
stop. Un investigacion lo determina si e trein a dal 
den tera cu a collapse cerca di e linea. 


Virus por costa aerolinea 113 biyon dollar 



SINGAPORE (AP) - 
Asociacion Internacio- 
nal di Transporte Aereo 
(lATA) a bisa cu e brote 
di virus cu a cuminsa na 
China por costa aerolin- 
eanan hasta $113 biyon 
den perdida di entrada, 
pa motibo di collapse di 
biahe aereo. 

Representantenan di grupo 
di industria di aerolinea a 
bisa ayera despues di un re- 
union na Singapore cu e in- 
dustria urgentemente mes- 
ter di ayudo di gobiernonan 
pa exonera di algun rekisito, 
impuesto y tarifa pa alivia e 
peso riba aerolineanan den 
problema. 

Aerolinea regional Britani- 


co, Flybe a stop di bula for 
di ayera, deshaci pa prob- 
lemanan financiero di hopi 
tempo y e impacto di e golpi 
mundial riba biahe pa mo- 
tibo di e virus. 

Calculacion di lATA ta re- 


fleha un escenario di un 
perdida di 19% den entrada 
di pasahero mundial cu e 
brote extensivo di e virus 
den marcadonan cu awo tin 
10 of mas caso confirma. Se- 
gun e asociacion, e paisnan 


ta conta pa 80% di entrada di 
aerolinea. E perdidanan mas 
grandi lo ta den region Asia- 
Pacifico, incluyendo China 
cu tin e mayor cantidad di 
caso di e virus. 

Un calculacion apenas dos 
siman atras a pone e costo 
potencial di e rebaha di biahe 
na menos di $30 biyon. Esey 
tabata prome cu e cantidad 
di caso pafo di China a au- 
menta rapidamente, treci- 
endo e total na casi cien mil. 
Te awo, mas di 3,200 perso- 
na a fayece di COVID-19, e 
malesa causa pa e coronavi- 
rus nobo. 

Brian Pearce, hefe econo- 
mista di lATA, a bisa cu un 
calculacion mas conserva- 


dor, cu expansion limita di 
e malesa, lo resulta den un 
reduccion di 11% di entrada 
di pasahero, esta $63 biyon. 
E calculacion tambe tabata 
basa riba asumi cu e indu- 
stria lo recupera na normal 
pa fm di berano of cuminsa- 
mento di herfst, el a bisa. 
Aerolineanan ta hayando un 
tiki alivio di prijs mas barata 
pa petroleo: E benchmark 
Mericano pa crudo a cay for 
di alrededor di $60 pa bari 
na cuminsamento di aña, na 
alrededor di $47 pa bari awo. 
Ademas nan ta bahando cos- 
to door di elimina trabou, 
pidiendo empleadonan pa 
tuma dianan off sin pago y 
operando un cantidad reduci 
di vuelo. 


5 aña despues, un UE mal prepara ta mira migrante na sn frontera 



BRUSSELS (AP) - Miles 
di migrante a acumula 
riba fronteranan di Grecia 
cu Turkia, y forsanan di 
siguridad a haya dificultad 
pa contene nan. Cinco aña 
despues, ta sinti como un 
deja-vu, y toch Union Eu- 
ropeo ta parce mesun mal 
prepara cu biaha pasa. 

Na 2015, centenares di miles 
di persona a move riba fron- 
tera terestre y marino Griego, 
mayoria huyendo di guera 
na Siria of Irak, den buskeda 
di siguridad den un Europa 
prospero. Pero e biaha aki, 
segun e Europeonan, nan 
ta victima di chantahe di un 
Turkia cu a invadi nort Siria 
y pa motibo cu un cantidad 
di casualidad den campo di 
bataya a cuminsa transporta 


miles di persona desespera, 
tiki di nan Sirio, den direc- 
cion di UE. 

“E decenas di miles di per- 
sona cu a purba drenta Gre- 
cia den ultimo dianan no 
a bin di Idlib. Nan tabata 
bibando sigur na Turkia”, se- 


gun prome minister Griego, 
Kyriakos Mitsotakis. “Eu- 
ropa no lo acepta chantahe di 
Turkia tocante asunto di refu- 
giado.” 

Abuso di siguridad Griego of 
su suspension di aplicacion 
di asilo - ilegal bou ley in- 


ternacional y Europeo, segun 
agencia di refugiado di ONU 
- ta parce di a ser hala un ban- 
da pa awo. Esaki ta ‘circun- 
stancia excepcional’, segun 
minister y comisionadonan 
ta bisa. Mientras ta reconoce 
cu tanto Turkia como Grecia 
mester yuda pa maneha e re- 
tonan di migrante, Organisa- 
cion Internacional pa Migra- 
cion (lOM) a bisa cu mester 
cumpli cu obligacionnan le- 
gal internacional, en particu- 
lar cu respecto na esunnan cu 
por tin mester di proteccion 
internacional. 

Nan ta bisa cu e reforma 
mester ta amplio na luga di 
pida pida, y mester involu- 
cra paisnan cu migrantenan 
ta bandona of transita na 
caminda pa Europa, como 


tambe Tronteranan robusto 
y solidaridad efectivo y nifi- 
cativo’ entre nacionnan di 
UE. Mayoria di hende cu no 
ta cualifica pa kende mester 
bay cas. 

Pero ta dificil pa bin cu un 
politica efectivo den tempo 
di crisis, na momento cu 
interesnan nacional ta haci 
compromiso dificil, y a re- 
trasa e revelacion di e pacto, 
segun oficialnan familiar cu e 
asunto. 

Turkia kier mas placa pa refu- 
giado, mas di e 6 biyon euro 
cu UE a acorda pa provee, 
pero tambe kier pa Europa 
yuda establece un area sigur 
den nort Siria unda hende 
por haya refugio, y unda por 
manda Sirionan na Turkia 
bek. 

Vicente Ras 
y Michael 
Lampe a 
mustra con 
ta conecta 
musica cu 
tecnologia 

ORANJESTAD - Den 
cuadro di Dia Nacional 
di Aruba, celebracion 
di Himno y Bandera, 
scolnan na Aruba ta or- 
ganisa diferente evento 
cu ta cay bou di un di e 
vaknan cu ta duna tam- 
be. Asina por ehempel a 
e musiconan Vicente Ras 
y Michael Lampe tabata 
invitado na Filomena 
College pa comparti cu 
e hobennan nan conoce- 
mento. 

Michael Lampe por ehem- 
pel a comparti cu e studi- 
antenan e uzo di tecnologia 
den musica, unda cu alum- 
nonan a cera conoci cu e 
sistema aki pa crea y innova 
musica. Lampe a probecha 
pa comparti e experencia cu 
e tin den area aki como pro- 
ductor musical. 

E1 a splica con por ehem- 
pel e ta haci di elementon- 
an tradicional y a crea algo 
nobo, manteniendo semper 
historia y cultura nobo pa e 
generacion nobo. Lampe a 
splica cu el a wordo com- 
paña e mainta aki pa e mae- 
stro Vicente Ras, kende ta 
un di su ehempelnan den 
e musica tradicional di 
tambu. “Vicente mes ta un 
bon ehempel di un persona 
cu tabata hopi habri pa haci 
algo diferente de lo tradi- 
cional cu tambu. Nos a bay 
hunto Hulanda pa hiba cul- 
tura y tradicion musical di 
Aruba mas leu.” 

A presenta un proyecto 
nobo cu e ta trahando riba 
dje, cu hobennan pa asina 
crea e link entre balor cul- 
tural y e toke moderno 
di e generacion nobo. “E 
muchanan ta hopi contento 
di ta forma parti di esaki y 
ta hopi interesa con pa uz’e 
den curriculum. Den e 
workshopnan a constata cu 
tin hopi talento hubenil na 
Aruba.” 

E workshop ta forma parti 
di e vak di Papiamento na 
scol. 

WeYe celebrating Internatlonal Women's Day under the theme 
tfEachForEqual because an equal world is an enabled world. 


Happy International Women's Day 
from your colleagues, peers and friends 
at CIBC FirstCaribbean. 


O IntemationQl Women's Day 

Entrevista na camindapa Dia Internacional di Hende Muhe 

Vero Avila: “Ta un muhe ta un privilegio y un bendicion” 



ORANJESTAD - Vero Avila ta e 
voz di influencia positivo tur dia. 
Hunto cu su coleganan George y 
Lilo, e ta a caro di e programa 
Influx na Cool FM. Durante un 
entrevista exclusivo cu Bon Dia 
Aruba, el a conta riba su variado 
y profundo experiencia como ser 
femenino. 

“Pa mi, ta un muhe ta un privilegio”, 
Vero ta reflexiona. “Mi ta encanta e 
idea di duna bida, cu ta anos ta esun 
cu por ta mama. Pa mi esaki ta un re- 
galo maraviyoso y mi ta gradici bida 
cu mi por haci uso di e privilegio aki 
y ta un mama mi mes. Pa mi, esey ta 
lo mas bunita di ta un muhe.” 

E ta reconoce cu awendia esaki ta un 
opcion. Antes, ‘mama tabata bo ob- 
ligacion’. Sinembargo e ta lamenta 
cu door di e historia opresivo aki, a 
‘relega’ maternidad na un rol ‘cu tin 
biaha hasta ta mira negativo’. “Mi ta 
compronde y repeta e rol di hende 
muhe den cualkier ambito cu ta 
scoge pa desaroya. Mi ta respeta cada 
escogencia. Pero mi lo desea pa e 
derecho y escogencia di ta mama por 
keda como algo di admira y balora; 
algo bunita.” 

Reflexionando riba su industria, e ta 
bisa cu ‘ainda’ su trabou ta ser afecta 
pa e hecho cu hende muhe ta ser 
mira como un ser sexualisa. Maske 
tendencia poco poco ta cambiando, 
ainda tin hopi stereotipo. “Nan ta 
haci chansa di mal gusto y di caracter 


sexual.” E ta resalta cu como muhe, 
ta wordo socialisa pa acepta esaki, pa 
tin bon manera. “Mi ta sinti cu pre- 
sion riba hende muhe ta hopi difi- 
cil”, hopi biaha cu parametro contra- 
dictorio. “Hari, pero no di mas”, por 
ehempel. 

Pa aborda esaki, e ta purba educa su 
mes y aborda e problemanan di un 
forma conciliatorio. “Como radio 
host mi ta purba a traves di mi show 
pa educa otronan y mi mes. Si mi tin 
un voz cu ta wordo scucha, tambe 
mi tin e responsabilidad pa yuda y 
no djis entretene otronan.” Ade- 
mas, door di e mesun presion social, 
hende muhe ta forsa pa desempeña 
un rol mas humanitario, algo cu ta 
resulta den un fortaleza. “Por ehem- 
pel, e cuenta di laga emocion afo a 
bay for di moda. E tendencia awo ta 
pa inclui e ser completo den mundo 
laboral”. Awo ta momento di recon- 
cilia y integra. 

Mientras e prome ola di feminismo 
tabata pa habri paso pa hende muhe 
den tur ambito, den cierto forma e 
muhenan aki mester a ‘masculinisa’ 
nan mes. E lucha cu nos generacion 
ta hiba ta pa reintegra e feminidad 
bek. “Esey mi kier mira.” 

Vero ta mama di un yiu muhe. “Mi 
ta purba di no forsa stereotipo riba 
mi yiu. Lag’e ta un mucha liber 
como ser humano, sin defmi su 
feminidad.” Tambe pa e sinti em- 
podera pa no acepta ningun abuso di 


ningun persona. “Mi kier pa e sa cu 
e tin derecho di ta su mes. Maske ta 
respeta tur persona, abo no ta abou 
di tur persona.” 

Educando su yiu, Eo ta ripara cu- 
anto cos bo mes a pasa aden y cu bo 
a djis tolera’. “Pakico mi no a de- 
fende mi mes? Ta trata tambe di cura 
tur herida, tur abuso cu nos ta sufri 
como hende muhe.” Door cu e mes- 
ter ta un ehempel y inspiracion pa su 
yiu muhe, e no por keda e mesun 
persona. “Awo mi no ta tolera. Awo 
si mi ta defende mi mes.” 

E influencia aki e ta purba trece di- 
lanti tambe den su trabou. “Mi ta 
bira tristo ora mi lesa estudionan cu 
mayoria di hende no ta feliz, pero ta 
resigna. Ami kier mira mas felicidad, 
mas plenitud, mas evolucion.” 

Contestando riba su retonan di mas 
grandi, Vero ta laga un suspiro largo. 
Esun mas recien, tabata pa cuminsa 
di nobo. “Mi tabatin un carera na 
Guatemala, un nomber, y awo ta 


cuminsa di cero.” Claro cu e ta ba- 
lora e oportunidadnan cu Aruba, isla 
natal di su mama y cual e ta stima 
masha hopi mes, ta ofrece. Di cierto 
forma, casi tur Arubiano ta un inmi- 
grante. Sea a inmigra pa Aruba, of a 
emigra na otro pais pa studia of otro 
motibo, nos ta comparti un experi- 
encia comun. 

“Como migrante nos ta hopi vulner- 
abel.” E1 a ricibi hopi critica pa su ac- 
cent Spaño, algo cu e no por cambia. 
Pero el a educa su mes. “Pakico mi 
accent ta causa un molester? E ora ey 
mi ta compronde nan fobia of miedo 
y mi ta keda sin resentimiento.” 

Ultimo mensahe pa e dia special aki? 
“Nos no por exigi derecho y respet 
cu nos no tin aden. Mester stima y 
respeta bo mes como hende muhe 
prome; balora bo mes, esey lo em- 
podera bo pa e lucha. Nos no por 
bay den bataya cu yen herida. Nos 
no por bay for di un posicion di odio 
y resentimiento. Ban lucha for di un 
posicion di igualdad y amor.” 

Catalogo di Pintura Indjan riba Baranca a yega Scol 


ORANJESTAD - Fundacion 1403 ta sumamente con- 
tento di anuncia cu den luna di maart tur scol basico, 
secundario, intermedio y superior lo ricibi un copia di 
e publicacion ‘The Archaeology of Aruba: The Picto- 
graphs and Petroglyphs’ pa nan biblioteca. Ya e prome 
dialuna di maart Francisco Croes, na kende e buki aki 
ta dedica, a cuminsa pasa personalmente na e scolnan 
pa entrega e regalo y motiva esunnan encarga pa haci 
esaki disponibel pa e alumno y docentenan den e bib- 
liotecanan di e diferente scolnan. 

Entre e scolnan cu a ricibi nan ehemplar caba tin Colegio San 
Antonio,Colegio Conrado Coronel, Maria School, Cacique 
Macuarima School, Colegio San Hose, Colegio Laura Wernet 
Paskel y Scol Dun’un man. E buki ta ideal pa uza como fuente 
di informacion pa desaroya material pa materianan manera 
historia, geografia, ciencia y arte. 

E regalo aki ta posibel danki na un Proyecto di Partnership 
Comunitario (‘Community Partnership Project’) den contex- 
to di e Metanan di Desaroyo Sostenibel (‘Sustainable Devel- 
opment Goals’)di Nacionnan Uni, cu F1403 y su partnernan 
a organisa na november/december ultimo. Esnan cu a cumpra 
un buki den e periodo aki a pone nan nomber riba un sticker 
cual a ser poni den e buki cu ta regala un scol. 

E partnernan envolvi den e proyecto aki a haya un invitacion 
pa compaña Francisco Croes na diferente scol durante e luna, 
enfatisando asina cu e exito di e proyecto aki ta danki na un 
esfuerso colaborativo di varios institucion. 

Riba e pagina di Facebook di Fundacion 1403 por sigui henter 
luna e entrega na e scolnan. Un cantidad limita di buki ta 
disponibel ainda pa benta na Museo Arqueologico Nacional 
Aruba (MANA) y na e librerianan De Wit& VanDorp y Plaza 
Bookshop. 

Polis Paraguayo ta detene 
Ronaldinho pa paspoort 
faiso 



ASUNCION, Paraguay (AP) — Ex- strea di futbol Ron- 
aldinho a keda deteni pa polis Paraguayo diaranson pa 
supuestamente drenta e pais cu un paspoort falso. Polis 
a listra camber di hotel di e strea Brasileño den anochi 
bisando cu nan a haya paspoort Paraguayo falso cu da- 
tonan di Ronaldinho y su ruman homber. 

Fiscal Federico Delfino a bisa cu e rumannan a sali di Brazil 
usando paspoort di e pais ey, pero a drenta Paraguay diaranson 
mainta usando documentonan Paraguayo. “Esaki ta paspoort 
original, pero cu datonan apocrifo”, Delfmo a bisa. 

E1 a agrega cu Ronaldinho a bisa investigadonan ken a dun’e 
e documentonan. Ronaldinho tabata na Paraguay pa yuda un 
fundacion local cu nan campaña pa salud di mucha. 

E futbolista tabata testiuando dilanti di unidad di crimen or- 
ganisa di e pais ayera. Delfmo a bisa cu fiscal tabatin te anochi 
pa dicidi si lo presenta cargo. 

Ronaldinho a gana Mundial na 2002 cu Brazil, Champions 
League cu Barcelona, Copa Libertadores cu Altetico Mineiro, 
Ballon d’Or, y dos premio Hungado di Aña di FIFA prome cu 
a retira na 2015. 


Andy Murray ta mantene speransa di 
bolbe tour na Miami Open 



MIAMI (AP) — Andy Murray ta man- 
tene speransa di por bolbe competen- 
cia na Miami Open den algun siman, a 
menos cu tin algun contratiempo. 

E tripel campeon mayor y ex- No. 1 no 
a hunga un partido di tennis desde Davis 
Cup Finals na november. E1 a bisa luna 
pasa cu e lo por tin mester di otro cirugia 
mas relaciona na e problemanan di heup 
cu ya a conduci na dos procedura. 

Den un clip di entrevista revela ayera riba 
Twitter pa Amazon Prime Video, cu cual 
el a haci un documentario riba su regreso 
despues di dos operacion dio heup, Mur- 
ray ta bisa cu e ta ‘training pa purba ta cla 
pa Miami’. 

Murray a bisa cu el a pasa den un periodo 
di tres luna den cual el a dal un bala di ten- 
nis apenas dos biahal, pa alrededor di 40 


minuut cada biaha. 

“Mi a haci asina hopi rehabilitacion e ul- 
timo lunanan aki cu, den termino di ban 
bisa mi forsa y tur cos, tur musculo rond di 
e heup ta trahando bon”, el a bisa. “Ta djis 
cu mi no a hunga tennis.” 

E main draw di singles masculino na Mi- 
ami Open ta cuminsa dia 25 di maart prox- 
imo. 

Murray a ser eligi ‘comeback player of the 
year’ di ATP 2019 despues di bolbe e tour 
y gana titulo den singles y doubles, a pesar 
di pensa na januari cu e lo mester retira. 

E Escoces di 32 aña di edad a ricibi cirugia 
di heup na 2018 y 2019. 

Murray a gana US Open na 2012 y Wim- 
bledon na 2013 y 2016. Ademas el a gana 
medaya di oro den singles durante ultimo 
dos Olimpiada di berano. 


Cuerpo gobernante F1 ta defende acuerdo secreto cu Ferrari 



PARIS (AP) — Cuerpo 
gobernante di Formula 
Uno a defende desafiante- 
mente su decision pa yega 
na un resolucion confi- 
dencial cu Ferrari, despu- 
es di un investigacion riba 
motor di e team ultimo 
temporada. 

Reafirmando su posicion 
como e unico cu por pone 
regla den e serie di careda, 
FIA ta insisti cu a sigui e pro- 
cedura corecto pa establece si 
motor di Ferrari tabata excede 
e maximo fluho di comusti- 
bel permiti. FIA a bisa den 
un declaracion ayera cu e tipo 
di acuerdo aki ta un herment 
reconoci legalmente como 
un componente esencial di 


cualkier sistema disciplinario. 
Shete team F1 a co-firma un 
declaracion diaranson den 
oposicion di e acuerdo cu 
Ferrari, rabia cu no a duna 
ningun detaye na momento 
cu FIA a publica su vere- 
dicto siman pasa. McLaren, 
Mercedes, Racing Point, Red 
Bull, Renault, Alpha Tauri 
y Williams kier un revela- 
cion completo y adecua riba 
e investigacion y ta reserva e 
derecho di continua e disputa 
legalmente. 

Teamnan y coredonan a cues- 
tiona temporada ultimo si e 
meter di fluho di combusti- 
bel di Ferrari tabata surpas- 
ando e cantidad permiti di 
lOOkm/h. Nan a argumenta 


cu esaki por tabata influencia 
e velocidad notablemente su- 
perior di Ferrari y su racha di 
seis posicion pole. 

FIA a bisa den su declaracion 


cu Scuderia Ferrari Tirme- 
mente a pone e sospecha y a 
insisti cu su motor semper a 
opera cumpliendo cu regu- 
lacion’. FIA a investiga pero 
a conclui cu ‘pa motibo di e 


asunto compleho y imposi- 
bilidad material pa duna evi- 
dencia cla di un violacion’ a 
dicidi di yega na un acuerdo 
‘disuasivo’ cu Ferrari, y ‘evita 
e consecuencianan negativo 
cu litigacion largo lo trece 
cune’. 

Como cu e conclusion no ta 
bisa si e motor tabata legal of 
no, kico e acuerdo tabata, of 
ki compromiso Ferrari a haci 
- e shete team di F1 a rabia y a 
forma un respuesta colectivo 
na caminda pa e temporada 
nobo. 

E unico tres team cu no a 
firma tabata Ferrari, Alfa Ro- 
meo y Haas, cu tur ta usa mo- 
tor Ferrari. 

Desorden den temporada di ciclismo cu cancelacion di careda Strade Bianche 



BRUSSELS (AP) — Tem- 
porada di ciclismo a cay 
den desorden mas ainda 
despues di cancelacion di 
caredanan Strade Bianche 
masculino y femenino na 
Italia, pa motibo di e brote 
di coronavirus. 

E caredanan lo mester a tuma 
luga mañan, pero despues di 
un reunion na ciudad di Siena 
entre prefectura di e ciudad y 


BARCELONA, Spaña 
(AP) — Medidanan pa 
combati e expansion di 
coronavirus na Spaña a 
laga algun fanatico di fut- 
bol na e pais kehando cu 
nan no lo por presencia e 
partido di perfil mas halto 
di nan team den mas cu 
un decada. 

Ministerio di Salud a bisa e si- 
man aki cu partidonan di fut- 
bol y basketball mayor, invo- 
lucrando teamnan Italiano, lo 
tuma luga den stadion bashi 
pa motibo di e brote di virus 
na nort Italia. E partidonan 
di futbol aki ta inclui e wega 
di Valencia den Champions 
League contra Atalanta, y e 
partido di Getafe den Europa 
League contra Inter Milan. 
Algun fanatico di ambos club 
Spaño, sinembargo, ta kere 
cu e decision pa hunga e par- 
tidonan sin publico ta bay 
mucho leu. 

Federacion di Club di Fa- 
natico Getafe a bisa cu na 
luga di cera porta di Alfonso 
Perez Coliseum di e team, pa 
e partido contra Inter dia 19 
di maart, autoridadnan Spa- 
ño mester prohibi vuelonan 
di Italia. 

Den otro declaracion publica 
conhunto pa federacionnan 
di fanatico di Getafe y Valen- 
cia diaranson, nan a pidi au- 
toridadnan pa permiti unica- 
mente esunnan cu tin ticket 


e alcalde, a tuma e decision 
pa cancela Strade Bianche y 
Strade Bianche Women Elite, 
segun organisado di e careda, 
RCS Sport a bisa den un de- 
claracion. 

Den dianan recien, teamnan 
a cuminsa retira di Strade Bi- 
anche y otro caredanan e luna 
aki na Italia y Francia pa mo- 
tibo di e infeccion di COV- 
ID-19 cu a afecta mas di 3mil 
persona y mata mas di 100. 


pa e temporada pa presencia 
e partido. 

Autoridadnan Spaño ta insisti 
cu ningun fanatico lo atende 
e weganan. 

Mientras Valencia ta custuma 
di hunga partidonan Eu- 
ropeo, fanaticonan di Getafe 
ta disfrutando e miho racha 
di nan team den memoria 
reciente despues di añanan di 
bataya di relegacion. 

Getafe apenas recientemente 
a bolbe division top na Spaña 
bou coach actual, Jose Borda- 
las. E tabata e team sorpresa 
di e liga ultimo temporada, 
tempo cu a termina na di 
cinco luga y a gana su prome 
puesto den Europa League 
den nuebe aña. 

Getafe a sigui impresiona e 
temporada aki. E ta na di cu- 
atro luga den Liga Spaño y 
tabatin su logro mas grandi 
den añanan na momento cu 
a elimina Ajax di e ultimo 21 
di Europa League siman pasa. 
Presidente di club Getafe, 
Angel Torres a bisa cu e ta 
simpatisa cu e fanaticonan 
decepciona, pero salud ta bin 
prome. 

Italia, cu tin e brote di COV- 
ID-19 mas grandi di Europa, 
a cera tur scol y universidad 
y a prohibi fanaticonan di 
atende eventonan deportivo. 
Italia a reporta 109 morto y 
mas di 3mil infeccion di e 
virus cu a emerge na China. 
Spaña tin tres morto y mas di 


Team Ineos di campeon di 
Tour de France, Egan Bernal 
a retira di tur careda durante 
proximo tres siman, y Astana 
y AG2R La Mondiale a sigui 
ayera. 

Ademas, team Australiano, 
Mitchelton-Scott y team 
Mericano, EF Pro a dicidi 
di retira di careda te cu dia 
22 di maart; team Hulandes, 
Jumbo-Visma a anuncia cu 
lo ta ausente di Strade Bi- 


200 infeccion, mayoria vin- 
cula cu nort Italia. 

Valencia ta ricibi Atalanta dia 
10 di maart despues di perde 
e prome leg 4-1. Un peri- 
odista Spaño cu frecuent- 
emente ta cubri Valencia ta 
sospecha di ta infecta cu e 
virus durante un trip na Italia 
pa e prome leg. 

Getafe ta enfrenta Celta Vigo 
den liga Spaño mañan, y 
despues ta bishita Inter den 
prome leg dia 12 di maart. 

E unico otro apariencia di 
Getafe den Europa League 
tabata na 2010-11, tempora- 
da den cual no a avansa door 
di e fase di grupo. 


anche hasta prome cu a tuma 
e decision. Den un sport cu 
ta involucra biahe constant 
rond mundo, cu ciclistanan 
hopi cerca di publico riba ca- 
minda habri, organisadonan 
di caredanan tambe mester a 
considera e preocupacion di 
autoridadnan di salud. 
Dokter pa 11 team di ciclis- 
mo a skirbi na organisadonan 
di careda ASO y RCS Sport, 
y UCI, solicitando e cancela- 
cion di caredanan proximo 
na Italia y Francia. 

ASO, cu tambe ta doño di 
Tour de France, a bisa ayera 
cu tin plan pa bay dilanti cu 
Paris-Nice cuminsando dia- 
domingo. 

Team Astana, maneha pa Al- 
exandre Vinokourov a retira 
di careda te cu 20 di maart. 

AG2R La Mondiale, basa 
na Francia, a bisa cu tabata 
retirando di careda Italiano 
- Tirreno-Adriatico y Milan- 
San Remo - e luna aki. 

Team Ineos anteriormente 
a bisa cu a notifica cuerpo 


gobernante di ciclismo, UCI 
cu tabata retirando di tur 
careda te cu Volta a Catalunya 
dia 23 di maart proximo. 
Diaranson, Ministerio di 
Salud den Emirato Arabe 
Uni a anuncia cu seis per- 
sona mas cu vinculo na UAE 
Tour - cu a caba trempan si- 
man pasa - a ser infecta cu 
COVTD-19. Nan tur tabata 
vincula na dos caso anterior 
involucrando Italia, segun e 
ministerio. 

E ultimo dos etapa di UAE 
Tour a keda cancela dia 28 di 
februari ultimo despues di 
dos caso confirma di e virus 
entre miembronan di per- 
sonal di e teamnan. 

Te awo, UCI a keda cerca 
di cancela e eventonan pla- 
nea pa e luna aki, lagando 
autoridadnan den e paisnan 
concerni tuma e decision. “E 
organisadonan y tur mmiem- 
bro di famia di ciclismo lo ta 
obliga di cumpli cu un deci- 
sion asina”, UCI a bisa e si- 
man aki. 


Dl PREVENCION 
PA DETECCION 


En conexion cu dia internacional di riñon 
departamento di Dialisis ta invita tur hende pa 




CAMINATA: “WALK FOR THE KIDNEYS” 


Dia: 11 di maart 2020 V'/ 

> JU 

Ruta: Brandweer airport - Westdeck - Brandweer airpórt 

Orario: Start: 6:00 PM 

Peticion: Si por please bistl un shirt cora of blauw 




ENTRADA Y PARTICIPACION TA GRATIS! 


Q 


Dr. Hofacio E. Odu t»r 

HOSPITAL 



Fanaticonan Spaño no ta aproba ceramento 
di stadion pa combati virus 

Alejandra y Joaquin ganadonan absoluto di Crossfit Challenge 



ORANJESTAD - Dia- 
huebs den oranan di mer- 
dia, EPB Oranjestad a 
tene nan competencia di 
Crossfit Challenge bou di 
nan alumnonan. Mirando 
e interes grandi a haci un 
ronda preliminar camin- 
da e mihonan di e scol a 
pasa pa e ronda final. 

Mester bisa cu e alumnonan 
tur tabata entusiasma y tur a 
haci nan maximo esfuerso pa 


ehecuta tur e ehercicionan 
den forma. Docente di gym 
y alabes organisado di e com- 
petencia, Noortje Derksen 
hunto cu alumnonan den e 
Sector di Cuido tabata ma- 
sha contento cu e outcome, e 
presencia y prestacion di tur 
e alumnonan cu a participa. 
E iniciativa sigur tabata bale 
la pena ya cu no a spera e lo 
bira asina exitoso. A invita 2 
bes campeon di Open Aruba 
Crossfit Challenge, Vero- 


nique Athens bin yuda guia e 
alumnonan. 

Sin duda e Crossfit Challenge 
di EPB Oranjestad tabata un 
exito rotundo y pa otro aña 
lo invita alumnonan di EPB 
San Nicolas bin participa na e 
competencia. 

1. Alejandra Serano 

2. Thenika Edwards 

3. Dayelis Perez 

1. Joaquin Pieters 

2. Joshua Muñoz 

3. Tyrell Wanga 



Japan Kaeate -Do Ryobi-Kai-Aruba ta celebra 15 aña di existencia 



y ta pone atencion ariba e progreso 
mental y corporal como tambe ta 
aporta na engrandece confianza, dis- 
ciplina, flexibilidad, forsa, balance y 
coordinacion di e alumno. 

Sensei Felix Tromp y Sensei Ligia 
Perregil ta desea di duna palabra di 
sincero gradicimento na un y tur 
cu a aporta y ta aportando na Dojo 
Konishi durante tur e aña nan aki. 
Sin boso aporte, nos no lo por a cele- 
bra 15 aña di existencia. Di curason, 
masha danki! 


ORANJESTAD - Recient- 
mente Japan Karate-Do Ryo- 
bu-Kai-Aruba, “dojo Konishi” 
a celebra nan di 15 aña di exis- 
tencia. Dojo Konishi ta forma 
forma parti di Japan Karate-Do 
Ryobu-Kai (JKR) cual a wordo 
funda pa Sensei Yasuhiro Koni- 
shi, 10 Dan, y desaroya pa su yiu 
homber, Yasuhiro (Takehiro) 
Konishi, 10 Dan. JKR tin dife- 
rente Dojo rond di mundo cual 
actualmente ta wordo lidera pa 
Kiyoshi Yamazaki, 9 Dan, kende 
alabes ta fungi como Presiden- 
te, Director Internacional y In- 
structor. 


Celebracion a tuma luga diaranson, 
19 di februari, conhuntamente cu 
sensei Felix Tromp y sensei Ligia Per- 
regil, alumnonan, directiva y mayor- 
nan presente. Ta 15 aña pasa cu sen- 
sei Martin Materano (ex miembro di 
seleccion nacional di Venezuela en- 
tre 1982 y 1998 y Campeon Nacio- 
nal den Kata desde 1986 hasta 1998), 
como invitado special, a inaugura e 
prome entrenamento oficial di Dojo 
Konishi. Dojo Konishi ta reflexiona 
ariba e 15 aña nan yena cu positiv- 
ismo, alegria, perseverancia y reto 
nan. 

Dojo konishi su obhetivo ta entre 
otro, pa mantene e alumno central 

Parlamentario Benny Sevmger(AVP): 

‘Gobierno di Evelyn a kita 106 miyon di 
pueblo pa paga 40 miyon di proyectonan’ 



ORANJESTAD - Durante di un debate 
politico den pasado, lider di partido AVP, 
sr Mike Eman a declara cu ora cu MEP 
y su lider Evelyn Wever Croes ta den go- 
bierno, loke pueblo tin cu haci ta tene 
su cartera duro, Parlamentario Benny 
Sevinger a mustra. Awe mas cu dos aña 
gobernando e pais, Prome Minister Ev- 
elyne Wever Croes ta sigui cu e tradicion 
aki di su partido, sutando pueblo cu can- 
tidad di medida bou di pretextonan sin 
hustificacion, rancando miyones y miyo- 
nes for di caretera di pueblo, Parlamen- 
tario Sevinger a declara. 

“’lnicialmente Evelyn Wever Croes y su go- 
bierno, a usa e pretexto di mega debe pa bin 
cu cantidad di medida contra pueblo pero 
despues ta bay Hulanda cu cifranan pa mus- 
tra un otro storia bisando cu Aruba su debe ta 
para na 70% y cu no tin mega debe. 
Sinembarto bou di e pretexto ey di mega 
debe, gabinete Wever Croes a bin cu diferente 
medida na 2018 y nos por a scucha Prome 
Minister Evelyn declara recientemente, cu ta 
un medida so su gobierno a tuma. 
Sinembargo ta bon pa refresca su memoria 
riba medidanan cu el a tuma caba, cuminsan- 
do cu aumento di accijns riba gasolin pa e por 
a haya 10 miyon extra y despues di esaki Ev- 
elyn a subi accijns general pa asina haya otro 
suma dilO miyon florin extra. 

Siguientemente el a impone e asina yama 
BAZV cu cual su gobierno a haya 87 miyon 
mientras cu na mes momento el a redobla 
BBO for di cual su gobierno a haya e suma di 
130 miyon extra. 

No tabata suficiente ya cu Evelyn a dicidi di 
aumenta grondbelasting for di cual el a saca 
un suma di 14.5 miyon y tabatin intencion di 
bin cu e sin tax cu ainda no a drenta na vigor 
cu mester produci 16.7 miyon pa gobierno 
di Evelyn pero cu ta den tapara ainda pa bin. 
A pesar di tur esakinan, Evelyn a introduci 
tambe e BAVP bisando pueblo na 2018, cu 
su gobierno ta bin cu e BAVP pa asina pueblo 
por corda ora cu ta paga e impuesto aki, cu 


esakinan ta pa proyectonan cu AVP cu a oca- 
siona un mega debe pa Aruba. 

Awe pueblo ta core rond, ta mira e proyec- 
tonan aki, greeen corridor, Watty Vos Bou- 
levard, hospital, John F Kennedy centro, tur 
edificio di MFA, tur bario cu a wordo drecha, 
centro di Oranjestad y San Nicolas, tur e de- 
saroyonan aki pa bienestar di pueblo, Evelyn 
y su gobierno ta considera mega debe. 

A trata di convence pueblo cu pueblo tin cu 
paga un impuesto extra pa paga pa e proyec- 
tonan aki pero pueblo mester wordo informa 
corectamente, esta cu ora cu tur e proyec- 
tonan aki keda cla, ya cu ainda Watty Vos 
Blvd. John F Kennedy ainda no ta cla, Aruba 
lo tin cu paga un suma di 80 miyon pa aña pa 
e proyectonan aki. 

Na momento cu partido AVP a bandona go- 
bierno, ya caba gobierno tabata pagando un 
suma di 40 miyon pa aña na proyectonan aki 
cu nos a realisa durante ocho aña. 

Cu otro palabra ta 40 miyon gabinete Wever 
Croes tabatin mester adicional pa e supuesto 
mega debe cu nan mester a bay paga. 

BAVP a trece 106 miyon den caha di Evelyn 
su gobierno, 106 miyon cu el a ranca for di 
cartera di pueblo, pa bou di pretexto di mega 
debe, caminda for di e suma aki e mester a 
paga 40 miyon adicional di loke ya gobierno 
di AVP tabata pagando caba. 

Kico a pasa e ora cu 76 miyon extra cu go- 
bierno di Evelyn a keda cune? Hasta si dado 
caso mester a paga 80 miyon completo mes, 
lo a resta ainda 26 miyon for di e placa cu el a 
ranca for di pueblo. 

Awe cu un cara seco Evelyn ta bin bisa pueblo 
cu su gobierno tin cu bay tuma mas medida 
nobo pa motibo cu tin cu paga e proyectonan 
aki mientras cu ningun momento esey ta e 
caso. 

Ta cuanto biaha Evelyn ta kere cu e por sigui 
gaña e pueblo di Aruba? 

Realidad di e situacion ta cu gobierno di Eve- 
lyn mester bin cu medidanan extra pa motibo 
cu su gobierno ta sigui yega e aparato di go- 
bierno cu mas trahado, cu friends & family” 
Parlamentario Benny Sevinger a declara. 


Parlamentario Dellanire 
Maduro(POR): 

‘Comision di Salubridad 
a reuni cu Asociacion 
di Dokternan di Cas 
y Specialistanan riba 
Coronavirus’ 



/ 


ORANEJSTAD - Dellanire Maduro, Presidente di e 
Comision fiho di Asuntonan Social, Famia, Cuido pa 
nos Grandinan y Salubridad Publico di Parlamento 
a comenta cu diamars atardi e miembronan di e 
comision aki a reuni cu e Asociacion di Dokternan 
di Cas (HAVA) y e Asociacion di Specialistanan 
di Hospital di Aruba(ASHA). Topico di e reunion 
aki tabata con e preparativonan ta y con e plan di 
accion ta pa loke ta e virus nobo di Coronavirus. 

Intencion tabata pa tur miembro por a haya mas 
informacion riba e preparativonan y e plannan cu e 
gremionan di dokternan di cas y specialistanan di Aruba 
tin pa loke ta e Covid-19. Esaki ta e prome reunion cu e 
comision tabatin pa atende cu e tema aki y eventualmente 
lo bay reuni cu mas stakeholders den e siguiente dianan 
pa por haya mas informacion riba e protocolnan cu tin, 
con nan ta “sluit aan” na otro y wak con for di Parlamento 
por contribui si ta necesario. 

Puntonan mas importante cu a bin dilanti durante e 
reunion di diamars, segun Maduro, ta cu ta pidi esunnan 
cu ta malo pa por fabor no bay oficina di dokter y evita 
asina contagia otro personanan cu ta na e oficina. Tambe 
na ken por asisti si tin un sospecho cu tin e virus riba cual 
dentro di poco Departamento di Salud Publico pronto 
lo bay suministra informacion adicional y mas specifico. 

Igualmente a informa cu diabierna awo e stakeholdernan 
lo bolbe sinta na mesa cu otro, cual ta hopi positivo 
mirando cu ta reuniendo na un manera mas frecuente. 
Tambe a bin dilanti e punto pa percura pa dunadonan di 
trabou, specialmente den e area hotelero, di alimento y 
bebida y transporte duna un splicacion na e trahadonan 
con pa proteha nan mes y con pa reconoce e sintomanan 
di e virus. 

Un pregunta cu a bin dilanti durante e reunion ta e 
forma cu mester meld ao na SVB den caso di sospecho di 
Coronavirus, a pidi pa bin cu un procedura diferente pa 
e persona cu ta sospecha cu tin e virus no acudi na oficina 
di SVB pa evita contagia otro personanan presente. 
Dellanire Maduro ta contento cu Departamento di 
Salud Publico a bin cu hopi informacion riba con pa 
evita contagia y pa proteha bo mes, pero mirando cu nos 
tin un poblacion grandi y di diferente asendencia, e ta 
considera cu lo por bin cu esaki tambe na idioma Spaño, 
‘Sign Language’ y Braille, involucrando asina mas hende. 
Parlamentario Maduro ta gradici e dos instancianan 
pa acudi na e reunion y pa comparti informacion riba 
Covid-19. 

Benny Nisbet (PPA): 

‘Aruba realmente ta prepara pa crisis cu coronavirus lo por causa?’ 



ORANJESTAD - Ultimo 
simannan PPA y pueblo ta 
siguiendo e informacion 
tanto localmente como 
Internacionalmente rela- 
cion cu e coronavirus. 

E informacion cu ta sigui 
drenta tur dia di mundo 
henter ta sumamente 
alarmante. 

Coronavirus parce di ta 
un virus cu ta causando 
hopi hende malo y hopi 
muriendo causando mie- 
do formal rond mundo. 

PPA por a tuma nota relativa- 
mente trempan den e desar- 
oyo aki di nos autoridad cu 
Aruba lo ta prepara pa atende 
cu e virus aki! 

Esaki ta berdad ?? Really ?? 
PPA no ta trece e declaracion 
aki pa causa ningun panicol! 
Pero PPA siguiendo desaroyo 
rond mundo PPA ta di opin- 
ion cu kisas nos autoridad a 
‘sub-estima’ locual e corona 
virus por causa tanto pa locu- 
al ta trata salud publico como 
con e lo por afecta ‘econo- 
mia mundial’ y consecuent- 
emente nos economia Aru- 
bano cu ta depende en grande 
di Turismo y Transporte di 
tanto Aviacion’ como cru- 
cero cu ambos ta comiendo 
slanan formal di e asina yama 
‘Corona Virus’. 

P’esey PPA den nos directiva 
a dicidi di laga tende di nos 
riba e materia aki cu si ta laga 
tende di dje diariamente: 

Ora autoridad na Aruba de- 
clara cu Aruba ta prepara 


.Kico exactamente nan 

kiermen cu esaki ?? Prepara 
pa kico ?? 

Cuarentena: 

Unda exactamente 
Aruba lo por pone un gru- 
po substancial di hende den 
cuarentena ?? Tin edificio 
di gobierno cu a wordo pre- 
para pa esaki caba?? Pa cuanto 
persona exactamente e pre- 
paracion di gobierno a tene 
cuenta cunele?? 

Camber ? Cama? Cuminda ? 
Limpieza ? Trahado disponi- 
bel ?? Gobierno cu su de- 
partamentonan a regla esaki 
caba? Of ta warda te ora e 
realmente ‘bati na porta’ pa 
tur hende bay den panico?? 

Unda lo ubica grupo gran- 
di di pashent pa tratamen- 
to? 

Si mester trata un grupo 
substancial di hende/pashent 
cu tin Corona virus unda ex- 
actamente lo trata nan? Ki 
espacio tin ?? Na Unda ??? 
Pa Cuanto pashent ?? 

Esaki lo ta den hospital mes 
?? Of lo separa nan(edificio 
separa ?? PPA ta haci e ul- 
timo pregunta mirando cu e 
pashentnan riba p.e. Cruzero 
cu a wordo teni pa simannan 
largo riba e crucero a sim- 
plemente aumenta drastica- 
mente ?? 

Lo atende cu nan na Hospital 
?? of un parti di Hospital sep- 
ara completamente(Edificio) 
separa di demas pashent ?? 


Personal prepara? 

Cuanto personal Aru- 
ba tin cu ta ‘getrained’ riba 
e tereno aki ?? A cuminsa 
‘train’ extra cantidad di per- 
sonal caba ?? Tin suficiente 
‘ekipahe’ necesario pa e per- 
sonal aki por usa diariamente 
pa atende un grupo substan- 
cial di pashent?? 

Gobierno di Aruba pa me- 
dio di hospital a larga ‘bestel’ 
mas ekipo di exterior ? 

A tene cuenta cu ni na Merca 
tin suficiente pa pueblo Mer- 


icano mes?? 

Cuanto di e asina yama ‘kit- 
nan’ pa haci e testnan nec- 
esario tin na Aruba tanto pa 
nos poblacion local como pa 
si acaso Aruba mester duna 
asistencia na cualkier Cruze- 
ro etc. ?? Y a haci un bestell- 
ing di urgencia pa haya mas di 
e ‘kitnan’ aki urgentemente ? 

Presupuesto 2020: 

Por a tuma nota cu porfm 
Gobierno di Aruba a entrega 
presupuesto 2020 na Parla- 
mento di Aruba fecha 4 di 
maart 2020 !! Mirando cu e 
Coronavirus tin un 5 siman 
den noticia local y Internacio- 
nal Gobierno a tene cuenta 
cu e posibel consecuencia di 
Coronavirus den nos presu- 
puesto 2020. Cuanto milon 
extra Gobierno a postula riba 
presupuesto 2020 pa atende 
cu un crisis y consecuencia di 
Coronavirus ?? 

★★★★ Statuut pa Reino 
Hulandes ta indica cu lo por 
tin cooperacion entre e pais- 
nan di Reino Hulandes ora 
cu esaki ta necesario. 
Gobierno a puntra Reino 
Hulandes pa un suma di 
placa pa por gasta na e conse- 
cuencia riba tereno di salud 
publico cu e Corona virus aki 
por causa?? 

Of Gobierno di Aruba a pun- 
tra Gobierno di Reino Hu- 
landes pa manda pa Aruba 
‘expertonan Hulandes’ cu 
tin experiencia relaciona cu 
atende un virus brabo asina y 
tambe un cantidad di e ‘kit- 


nan’ necesario pa haci e ‘test- 
nan’ na locual PPA a caba di 
referi? 

Economia Mundial: 

Mientras tanto nos por mira 
con e sectornan cu ta e ‘driv- 
ers’ di economia mundial ta 
wordo severamente afecta 
pa ‘coronavirus’. Miles di 
compania di aviacion a stop 
di bula pa cierto destina- 
cion, cruceronan ta hayando 
problema tras di problema.... 
schoolnan y Universidadnan 
den diferente pais cera. 

Y realidad ta cu poco poco e 
consecuencianan ta yegando 
mas cerca pa nos Isla cu ta 
depende di turismo como su 
unico pilar economico!! 
Gobierno a laga e realidad 
amargo drenta di e conse- 
cuencia aki pa entrada di nos 
pais y consecuentemente pa 
nos ‘presupuesto 2020 y de- 
mas’?? 

PPA ta spera nos e articulo aki 
lo contribui como un ‘wake 
upp calT extra pa e minimo 
di preparacionnan cu kisas a 
wordo haci. Tumando infor- 
macion Internacional Aruba 
mester haci mucho mas pre- 
paracion y ranca na e bel di 
nos derechonan den Reino 
Hulandes. 

Nos no por warda e Taca 
hoga’ pa despues cuminsa 
grita !! 

Sinceramente nos ta spera 
cu Todopoderoso cuida nos 
pero un bon preparacion ta 
un condicion hopi necesario. 
Exito! 


Partido MEP: 

‘Stop di lastra casa y yiunan di politico’ 


ORANJESTAD - Ultimo temponan nos 
ta mira oposicion ta rebaha nan mes mas 
y mas den un politica di riool. Nan ta 
demostra claramente di a perde tur con- 
trol y a cuminsa reacciona manera cu ta 
un beerput a rementa! Politica di riool ta 
wordo gespat na radio tur dia, te cansa 
hende di tanto negativismo. Poco ta es- 
nan cu ainda ta scucha nan y mucho me- 
nos hende ta kere e disparatenan. Ora bo 
scucha e tono di odio so caba bo sa cu ta 
gaña nan ta gaña. 

Pero momento cu nan cuminsa lastra casa y 
yiunan den nan politica di beerput, e ora si 
ta di berdad mes cabes a flip! Den politica 
madura no tin espacio pa lastra casa ni yiunan 
sigur no yiunan menor di edad. 

Prome nan a cuminsa lastra yiu di Rocco 
Tjon sin importa e bienestar di e mucha. Un 
mucha menor di edad cu no por ni defende 
su mes. 


Despues a cuminsa cu casa di Prome Min- 
ister Evelyn Wever-Croes, siendo cu e no ta 
traha den gobierno desde mas di 20 aña pasa. 
Y manera cu no ta suficiente ta lastra yiunan 
di Prome Minister cu tampoco ta traha den 
gobierno. Dos di nan ta studiante y sin fiansa 
di estudio di Aruba. E otro ta traha den sector 
priva. 

P’esey e pregunta ta: ki dia AVP ta stop di las- 
tra hende cu no tin nada di haber cu politica? 
Ki dia nan ta siña respeta cu tin limite den po- 
litica di riool? 

Ki dia nan ta siña cu yiunan ta bendicion di 
Dios cu no ta pa ningun hende lastra? Talbes 
dia cu mishi cu un di nan yiunan? 

Aruba a Manda un señal bon cla di ta cansa 
di tanto abuso di AVP Ta momento pa AVP 
bay bek den su seno y re evalua cu kico nan ta 
bezig pasobra loke nan ta haciendo no ta den 
bienestar di Aruba. 

Parlamentario Mervin Wyatt-Ras(AVP): 

‘Oposicion y presidente di parlamento a haci politikeria cu e rapport “Bo Aruba’ 



ORANJESTAD - Reci- 
entemente tabatin un re- 
union publico tocante e 
rapport titula “Bo Aruba”, 
a base di investigacion 
di Algemene Rekenka- 
mer Aruba (ARA) pa loke 
ta trata proyectonan di 
Aruba. Durante e reunion 
esnan cu ta sostene gobi- 
erno a papia como sifiera 
gobierno anterior no taba- 
tin control y cu no tabatin 
bista riba e proyectonan. 
A haci manera no tabatin 
project- dossiers. Un hi- 
laridad y Wyatt-Ras no por 
kere cu na Aruba e dife- 
rente departamentonan 
cu ta traha ariba e proyec- 
tonan, manera p.e. DO\X/Ç 
cu ta traha hopi structura, 
no tabatin projectdossiers. 

Ta trata di un cantidad di 
proyecto manera: Revi- 
talisacion di Oranjestad (25 
proyecto), Revitalisacion di 
San Nicolas (9 proyecto), 
Hospital (2 proyecto), In- 
frastructura (74 proyecto), 
edificionan di gobierno 
(32 proyecto), scolnan (29 
proyecto), trabou den bario 
(36 proyecto),Liniar Park y 
Mehoracion y Embeyece- 
mento di nos beachnan (16 
proyecto), Viviendanan (10 
proyecto) y otro proyectonan 
(8 proyecto). Un cantidad di 
241 proyecto cu gobierno di 
Mike Eman a entama pa nos 
pueblo. Proyectonan cu bo 
ta mira y mishi cu nan, bo ta 
gosa di nan y ta haya un facili- 
dad eynan. Oposicion ta haci 
comosifuera tur cos a bay 
malo y cu esaki a costa nos 
pais asina hopi placa cu pa 
esey nos ta den debe. Gobi- 
erno kier insinua cu ta pa via 
di e proyectonan ey ta bin cu 
yen di heffingen, crisishef- 
fmg, BBO a subi, reforma 
fiscal etc. Sinembargo esaki 
no ta cuadra cu realidad. Nos 
hendenan no por ni cum- 
pranan productonan den su- 
permarket pa nan come paso 
tur cos a bira mas caro. En 
cambio e proyectonan aki ta- 
bata pa nos pueblo. A resulta 
cu cos no ta manera cu e go- 
bierno aki kier pretende di ta. 
Heffmgen cu e gobierno aki a 
introduci ta genera hopi mas 
placa cu locual e proyectonan 
ta sali pa aña pa nos paga. 

Ta raro alabes cu ta despues di 
2 aña ta trata e rapport di “Bo 
Aruba” cu a ser entrega na 
Parlamento ya caba na 2018. 
Tin un otro rapport di Con- 
traloria General cu nos a 
ricibi, titula “Public Private 


Samenwerking”, esta e coop- 
eracion entre secor priva y e 
sector gubernamental. E rap- 
port aki ta tocante e “Green 
Corridor” y “Watty Vos Bou- 
levard”, dos proyecto grandi 
hopi bunita cu nos pueblo ta 
gosa di nan y cu hasta Sra. Ev- 
elyn-Wever Croes a gaba Nos 
brug na Corsou. Nos careter- 
anan a bira hopi mas miho y 
ta conecta nos hendenan di 
pariba pa pabou y di zuid pa 
noord. Ora tira bista riba e 
rapport aki den “Conclusies 
en Aanbevelingen” por nota 
cu Contraloria General ta 
conclui “cu e maneho di con- 
tracto di e dos proyecto aki ta 
na ordo, pero cu por mehora 
suministro di informacion na 
Parlamento tocante “riesgo- 
nan” fmanciero. 

Si lesa mas aleu por bisa cu e 
conclusion ta positivo pa cu- 
alkier gobierno cu por a traha 
ariba e proyectonan aki. Si 
tuma nota di e reaccion di e 


ministernan ariba e rapport- 
nan aki e minister di Infra- 
structura ta bisa cu el a tuma 
nota di e diferente recomen- 
dacionnan y lo trata esakinan 
cu su colega minister di Fi- 
nansas y cu DOW “Daarna- 
ast dient ook aangegeven te 
worden dat er reeds gesprek- 
ken met de DOW zijn gevo- 
erd inzake het verbeteren van 
hun rapportagesysteem ook 
richting de S taten van Aruba”. 
Aki ta tira culpa riba DOW. 
Hasta e minister ta bisa cu e 
lo sigui cu e proyecto, na un 
forma bon y skerpi: “Zoals is 
aangegeven in uw rapport zal 
het Ministerie zich blijven 
inzetten om de goede voort- 
zetting van de betreffende 
projecten op scherpe wijze te 
bewerkstelligen”. 

Y e reaccion di e minister ta 
Finanzas tabata positivo: cu 
“dat daarover dezerzijds geen 
andere opmerkingen zijn. 


dan ambtelijk al eerder ver- 
woord door de directie Fi- 
nancien”. No tin comentario 
riba e proyectonan aki. Hopi 
di e proyectonan aki a ser 
entama conhuntamente cu 
FDA y ora ta trata proyecto 
di FDA tin cu cumpli cu yen 
di rekisito. sigur cu ta exigi 
projectdossiers. No ta husto 
tampoco cu gobierno ta tira 
culpa riba DOW comosi- 
fuera nan mester mehora nan 
proceso di informacion. Loke 
a wordo bisa den e rapport- 
nan ta cu ora a cuminsa cu 
e proyectonan aki diferente 
instancianan ainda mester a 
custumbra cu e forma di ehe- 
cucion, pasobra PPP projec- 
ten tabata algo nobo pa nos 
pais y tambe tin cosnan cu a 
bay menos vlot pero no tabata 
para tanto y mester a bira full 
un hilaridad pa bisa cu a traha 
malo, etc. Ta importante pues 
cu parlamentarionan ta les ta 
tur rapport y no un rapport 


so. E rapport cu ta trata Eval- 
uacion di PPP a drenta Par- 
lamento na november 2019. 
Ta straño dicon no a pone e 
rapport aki tambe ariba agen- 
da pa trata. Segun Wyatt-Ras 
e Presidente di Parlamento 
tambe ta fout, e mester sa 
miho. E ta trata e rapport cu 
nan por haci politikeria cune. 
Esaki no ta refieha seriedad di 
e presidente di Parlamento. 
Fraccion di AVP lo keda mus- 
tra ariba echonan ora cosnan 
no ta cuadra cu realidad. Paso 
pueblo sa. Pueblo ta mira, 
pueblo ta sinti cu e proyec- 
tonan di PPP a beneficia nos 
pueblo. Tampoco no ta husto 
pa bisa cu ta pavia di gobierno 
di AVP ta tuma medida paso 
pueblo por mira cu e gobier- 
no aki ta saca placa foi cartera 
di nos pueblo pa e por ben- 
eficia su famia, amigo, bisiña 
y hasta byside. Tur ta wordo 
beneficia y nos pueblo tin cu 
sufri. 
















DIABIERNA6 MAART 


^HBISTA POLITICO 


BsNPWi 


Partido MEP: 

‘Politiconan di AVP ta sustii y sin respet’ 


ORANJESTAD - Ultimo dianan 
ta manera un ansha y desesper- 
acion cada bes cu bo scucha y 
mira politiconan di AVP papia. 
Un ansha y desesperacion paso- 
bra nan ta mira cu e tiki speransa 
di haya poder bek, ta bayendo 
perdi. Pasobra un pa un e Go- 
bierno di Evelyn Wever Croes ta 
solucionando e problemanan. 

-Problema financiero ta wordo aten- 
di y awor Aruba tin surplus y e baha 
e debe di 90% pa 75%. 

-Problema cu Hulanda a pasa pa 
pasado, awor Hulanda ta elogia Go- 
bierno di Evelyn Wever Croes. 
-Problema social nunca antes a haya 
tanto atencion cu crisisplan social 
cu tin actualmente 31 proyecto den 
ehecucion. 


-Problema economico ta mustra 
di tambe ta bay pasa pa pasado awo 
cu e refmeria y e terminal a wordo 
traspasa pa pueblo di Aruba bek. 

Un pa un gobierno di Evelyn Wever 
Croes a demostra cu e ta pone Aruba 
prome. 

Cu tabata facil? Sigur cu no! Pero 
nos no por lubida e desastre cu Go- 
bierno aki a hereda. Pero Gobierno 
di Evelyn Wever Croes a demostra 
cu si por y sin miedo. Nan no a bay 
den welga di hamber y yora! Nan a 
lora manga y mustra vision y deter- 
minacion. Y pa esaki Aruba ta agra- 
decido y orguyoso! 

P’esey ta comprendibel cu oposicion 
ta haci tur lo posible pa bruha tera. 
Awor nan ta keha di papa pero no 


ta Dowers himself a paga su propio 
casa mey miyon florin pa traha como 
abogado? No ta Richard Arends su 
papa mes a gana miyones den gobi- 
erno di AVP? 

No ta Mike Eman mes a paga su ru- 
man miyones pa sponsor un auto di 
careda? 

No ta Candelaria a gosa di miles y 
miles di florin di placa di pueblo sin 
mester a traha? 

No ta Paul Croes y Benny Sevinger 
ta sospechoso y condena pa corup- 
cion? 

Anto esaki ta sin papia di tur e miyo- 
nes cu nan a paga na Speed y Paskel 
pa gaña y alaba nan tempo nan ta den 
gobierno! 

AVP a abusa, AVP a masacra. Politi- 
conan di AVP ta e ultimonan cu por 
habri nan boca! 


E diferencia crucial entre MEP y 
AVP ta cu politoconan di AVP ta su- 
shi y sin respet. Un ehempel recien: 
esposa di Mike Eman ta luchando cu 
cancer, MEP ta mand’e deseo di for- 
sa y pronto recuperacion. Ex politico 
di MEP Rudy Croes ta luchando cu 
cancer, AVP ta gaña cu Rudy ta riba 
payrol di gobierno y ta gana 12 mil 
florin siendo cu nan sa cu no ta ber- 
dad. Ningun momento so Rudy ta 
riba payrol di gobierno actual y no ta 
gana e placa ey. 

Politico di AVP ta hendenan sushi y 
sin respet y Pueblo di Aruba a cansa 
caba di esaki! Aruba tin un gobierno 
drechi awor cu ta consisti di hende 
profesional, decente y hende drechi. 
Duna nan espacio pa ruim op e de- 
sastre cu boso a laga atras! 


Parlamentario Marlon Sneek(AVP): 

‘Gabinete Wever Croes ta un ‘grabbelton’ di medida pa pueblo’ 


ORANEJSTAD - Prome 
Minister Evelyn Wever 
Croes ya no sa mas con pa 
dorna su palabranan, of 
con pa convence un pueb- 
lo financieramente debili- 
ta pa su gobierno, cu e tin 
otro pakete di medida na 
caminda. 


Lider di fraccion di AVP, sr 
Marlon Sneek a mustra di- 
aluna ultimo cu den un estilo 
comico, papiando trankil y 
hasta dunando e impresion 
cu e por yora, Prome Minis- 
ter Wever Croes ta bisa pueb- 
lo cu e tin mas medida na ca- 
minda y cu esakinan pronto 
lo yega Parlamento pa wordo 
trata. 

‘Ya Prome Minister Wev- 
er Croes no sa mas con pa 
s’sugarcoat’ e siguiente pakete 
di medida, placa cu e lo bolbe 
ranca for di cartera di pueblo, 
pa cubri su aventuranan po- 
litico sin sentido. 

Manera un declamado di 
poesia, Evelyn ta trata di 
bolbe convence pueblo cu e 
siguiente serie di medida ta 
na caminda y cu pueblo no 
mester preocupa, ya cu e me- 
didanan aki ta dirigi riba sola- 

mente un grupo di chikito di 
hendenan. 

Un grupo chikito cu segun 
Prome Minister ta bebe hopi 
alcohol y ta huma hopi sig- 
aria, tambe riba un grupo cu 
a cumpra mercancianan on- 
line y pa kendenan su gobi- 
erno ta introduci un BBO na 
frontera, pero na fmal di dia 
e impuesto nobo aki lo afecta 
comerciantenan tambe. 

Den un forma increibel y cu 
un cara di inocencia Prome 
Minister a trata di convence 
pueblo cu ‘deviezenprovisie’ 
lo afecta principalmente e 
Dominicanonan cu ta manda 
placa pa nan pais y cu segun 
su persona, e Presidente di e 
pais aki, a mustra na un oca- 
sion cu e mandamento di 


placa aki, a bira un pilar eco- 
nomico pa Republica Do- 
minicana. 

Realidad di bida lo bira cu 
ta pueblo su cartera lo tin cu 
bolbe bay saca mas placa pa 
paga e deviezenprovisie aki y 
tambe e BBO na frontera ya 
cu e comerciante lo bay busca 
un caminda pa saca su placa 
bek y esaki lo ta riba lomba di 
pueblo. 

Sinembargo pa Prome Min- 
ister Evelyn Wever Croes 
pueblo mester ta contento 
cu el a reduci pago di ink- 
omstern y loonbelasting pa 
cierto gruponan den comu- 
nidad, cu el a reduci pago di 
grondbelasting pero e no ta 
bisa cu loke el a duna pueblo 
ta yega 16 miyon florin pero 
loke su gobierno ta ranca bek 


for di cartera di pueblo, ta e 
impresionante suma di 250 
miyon florin. 

Gabinete Wever Croes ta ha- 
ciendo pueblo di Aruba dia 
pa dia mas pober, caminda 
den e di tres presupuesto cu e 
gobierno aki presenta proxi- 
mamente, tin solamente me- 
dida pa pueblo y ningun pero 
ningun proyecto na interes di 
pueblo. 

Deviezenprovisie lo afecta 
tur hende, no solamente co- 
merciantenan cu tin cu cam- 
bia nan placa ora cu nan bus- 
ca material y articulonan pa 
nan negoshi, pero tur hende 
cu tin cu manda placa pa nan 
famia den exterior, mayornan 
cu mester manda placa pa nan 
yiunan studiante pero pa Ev- 


elyn Wever Croes, esaki no 
mester ta un problema. 

Ta impresionante scucha con 
Prome Minister su wowonan 
no ta ni kinipi ora cu e ta 
gañando pueblo cu un cara 
asina serio, papiando di un 
buraco fmanciero cu su gobi- 
erno kier tapa y no papiando 
mas di mega debe di proyec- 
tonan. 

Desde cu a mustra pueblo si- 
man pasa cuanto placa gobi- 
erno di Prome Minister Ev- 
elyn Wever Croes a ranca cu 
e famoso BAVP y caminda 
a pone pueblo paga mas cu 
loke tabatin mester pa paga 
proyecto, ainda e gobierno 
aki no por bin splica pueblo 
kico a haci cu mas di 20 mi- 
yon cu a resta di tur loke 
pueblo a paga. 

No tin placa pa aumenta 
reparatietoeslag, no tin placa 
pa aumenta onderstand, no 
tin placa pa aumenta salario 
minimo, no tin ningun in- 
centivo pa esunnan cu tin 
entrada hopi abou, pero sin 
ta mesun hendenan aki tin cu 
soporta e abuso di aumento 
di inflacion asina rapido, ca- 
minda cosnan ta bira mas y 
mas dificil pa cumpra. 

Pero pa famia y otro amigo- 
nan, pa sponsor y sostene- 
donan di e gobierno aki, pa 
nan sin tin trabou y tin tur 
indicacion cu gobierno di 
Evelyn Wever Croes, ta sigui 
tuma hende den servicio di 
gobierno, contra tur pal- 
abracion haci cu Hulanda y 
CFT,” lider di fraccion Mar- 
lon Sneek a declara. 

SVb ta adapta servicio di notificacion di AO 
cu prevencion di COVID-19 


ORANJESTAD - Banco di Seguro Social 
di Aruba SVb ta forma parti di e plata- 
forma pa hunto combati e virus cu poco 
poco ta yegando mas cerca di nos. Pro- 
fesionalnan di Salud a emiti varios men- 
sahe y un di nan ta cu e virus COVID-19/ 
CoronaVirus lo yega Aruba tambe. En 
bista di esaki SVb ta participa algun 
cambio den e procedura pa notifica AO. 

Na momento cu un trahado ta desea di no- 
tifica AO pa motibo di tin problema pa hala 
rosea, a biaha y tabata durante di ultimo 14 
dia pafo di Aruba of tabatin contacto cu un 
pashent diagnostica cu CoronaVirus,e mester 
comunica na prome luga telefonicamente cu 
su dokter di cas. 

Despues di yama e dokter di cas mester noti- 
fica AO na SVb telefonicamente y NO na nos 
servicio on line. 

Trahadonan di sector priva mester notifica 
AO telefonicamente na e “Callcenter” di SVb 


na telefon 5272782 di 7:00AM - 12PM y di 
1:00PM - 4:00PM y NO on line. 

Trahadonan di sector publico mester tuma 
contacto cu SVb su Departamento di Admin- 
istracion Medico despues di 9:30 di mainta 
na telefon 5272744. No por notifica AO pa 
e condicion di salud aki via di e v^ebportaal. 

Ta importante pa tene na cuenta cu si ta bay 
notifica AO pa otro motibonan cu no ta esun- 
nan ariba menciona, e procedura di notifica 
AO no ta cambia pa ningun di dos sector. 

SVb ta urgi henter nos comunidad pa tene na 
cuenta tur e consehonan pa mantene higiena 
personal. Esakinan ta inclui: tosa den napkin 
of den elleboog, y tira napkin afo di biaha; 
tapa bo nister; laba man y pols frecuente- 
mente cu awa y habon durante di 20 seconde, 
hand sanitizer ta un alternativa; mantene dis- 
tancia di hende cu ta tosa nal meter of mas; 
no mishi cu wowo, nanishi of boca. Lucha 
contra e transmision di virusnan, e ta cum- 
insa na abo ! 


Rosario Bibo dialuna 9 di maart 


ORANJESTAD - Comis- 
ion Rosario Bibo ta invita 
tur hende pa otro Rosario 
Bibo dialuna 9 di maart pa 
7or y mey di anochi na Ka- 
pel di Alto Vista. 

E intencionnan pa e biaha aki 
lo ta pa cada Cristian sigui 
pasa e temporada di Cuares- 
ma yen di devocion y haci e 


tres obranan cu ta rekeri du- 
rante Cuaresma; yuna, resa y 
haci bon obra. 

Cu ayuno nos por baha man 
pa cosnan material, cosnan 
di placer y cuminda. Resa 
mas hopi na cas y na misa y 
asisti na un of mas caminda 
di cruz sea den misa of den 
bario. Haci bon obra bishita 
un enfermo, un hende cu ta 


biba su so of un hende grandi 
den cas di anciano. 

Tambe por dedica mas tem- 
po na famia, specialmente na 
e hobennan. 

Un y tur ta keda cordial- 
mente invita pa asisti na e 
Rosario Bibo dialuna awo 9 
di maart pa 7or y mey di ano- 
chi na Kapel di Alto Vista. 




"Dios ta amor... y amor ta Dios, 
maske mi no ta na e mundo aki, tur dia lo mi 
ta banda 

di boso Curazon, mi por stens di loke Señor ta 

hasi" 

Salmo 33 

Cu dolor na nos curason, pero conforme 
cu boluntad di Señor, nos ta anuncia 
fayecimento di nos ser stima: 



Sra. Magdalena Tromp-Luydens 

Mihor conoci como ‘Leen’ 
*13-10-1938 - t03-03-2020 

Acto di entiero lo wordo 
anuncia despues 


Ambiente unico na MANA 
riba Dia di Himno y Bandera 


ORANJESTAD - Museo 
Arkeologico N acional 
Aruba (MANA) lo ta hab- 
ri pa comunidad dia 18 di 
maart entre lO’or di main- 
ta pa 2’or di atardi. MANA 
ta sumamente honra di 
por ta anfitrion di un ex- 
posicion di pintura riba 
canvas y obra di man di 
Club Kibrahacha riba nos 
dia nacional y asina pro- 
move e balor grandi cu 
nos grandinan tin pa nos 
pais. 

Como atraccion special Club 
Kibrahacha lo tin presenta- 
cion di 6 caha di orgel. Pa nos 
muchanan Club Kibrahacha 
ta ofrece un ‘kidscorner’ y lo 
bende algun cos dushi tipico. 
Chichi Snack lo ta presente 
cu cuminda crioyo. 

E exposicion permanente y e 
exposicion temporario ‘’Ca- 
ribbean Ties”den MANA 
lo ta habri. Fundacion 1403 
tambe lo ta presente pa bende 
e publicacion cientifico “The 





Archaeology of Aruba; The 
Pictographs and Petroglyphs 
of Aruba”. 


Tur organisacion envolvi ta 
invita un y tur pa disfruta 
y celebra nos Dia Nacio- 
nal di Himno y Bandera na 
MANA. Entrada ta gratis. 
MANA ta situa na Schelp- 
straat 42, patras di Kong 
Hing Supermarket den Ha- 
venstraat. Keda pendiente pa 
mas informacion. 



Caribbean Speed Printers N.V. 

Ta anuncia fayecimento di: 



5ra. Wilma Marie Schenker Marcus 

Na bida mama di nos coiega Ronald Schenker - Press Manager. 

Na noniber di stafF y personal di Caribbean Speed Printers N.V, 
nos ta manda palabra di sincero condolencia y 
hopi forsa na Ronald y famia. 

Cu Sra. Wilma sosega na paz. 

Since 1997 


^^Señor ta mi wardador, 
mi n^tinfalta di nada; 

Den cunucu di yerba berde, 

E ta ponemi sosega. 

E ta hibami na awa tranquil, 

pa mi bolbe hanjaforsa. Salmo 23:1,2,3. 

Cu inmenso dolor na nos curason, nos ta 
anuncia fayecimento di: 



Herman Maduro 


*8-12-1930 11-03-2020 

Na nomber di su Esposa: Maksimina Quant- 
Maduro 

Nomber di su yiunan: 

Filomena Maduro y yiunan 
Rigoberto Maduro 

Lourdes Maduro y Adrianus Maduro 
Berginio Maduro Y Pareha 
Raquelita Maduro y yiu 
Lisandra y Joel Gowel-Maduro 
fLeonardo Maduro 
fAndy Maduro 
tRoderick Maduro 

Su nieto y nietanan, bisanietonan, su ruman 

Demas famianan: Maduro, Quant, v/der 
Biezen, Geerman, Wever, Croes, Solognier, 
Fingal, Hoek, Growel, Ras, 
v/d Berg, Kock, Stamper, Boekhoudt, Besaril, 
Lamper, Halley, Lopez, v/d Linde, Nuñes, 
Thiel, Rafini, Schenker, 

Vidal, Fullink, Werleman, Petit, St. Jago y 
Schwengle 

Nos disculpa si durante nos tristeza nos por a 
lubida algun famia. 

Ta invita tur amigo, Bisiña y conocirnan pa 
asisti na e acto di entiero ta tuma lugar 

diasabra 7 di maart 2020 pa 4or di atardi 
na Ad Patres funeral home y despues 
saliendo pa Santana Catolico na Savaneta. 

Nos defunto stima lo ta reposa for di 2’or di 
atardi na Ad Patres funeral home. 

Adres pa condolencia: 

Ad Patres Funeral Home 

diabierna 6 di maart 

Di: 7:00 pm pa 9:00 pm 



Pa AVISO den nos Corant 


aviso@bondia.com 



“Señor ta mi wardador, mi’n tin falta di nada 
Den cunucu di yerba berde e ta ponemi 
sosega. 

E ta hibami na awa trankil, 

Pa mi bolbe haña forsa”. 

Salmo: 23 

Nos ta anuncia fayecimento di: 



Sra. Eufrasia Anita 
Tromp-Tromp 

*08-06-1949 - t05-03-2020 


Acto di entiero lo wordo 
anuncia despues. 







“Señor ta mi wardador, mi’n tin falta 
di nada 

Den cunucu di yerba berde e ta 
ponemi sosega. 

E ta hibami na awa trankil, 

Pa mi bolbe haña forsa”. 
Salmo; 23 

Nos ta anuncia fayecimento di: 



Julio Tromp 

*22-05-1939 - t03-03-2020 

Acto di entiero lo wordo 
anuncia despues. 

Señor ta mi wardador, 
mVn tin falta di nada. 

Den cunucu diyerba berde 
E ta ponemi sosega. 

E ta hibami na awa trankil 

pa mi bolbe hanja forsa. “Salmo 23” 

Cu imenso tristeza na nos curason nos ta anuncia fayecimento di: 



Sr. Richard Jacobus Wout 

mihor conoci como Boysi y meneer Wout 
’*^Aruba, 13-07-1953 t03-03-2020 

Na nomber di su Esposa: Daisy Wout-Cardenas 
Su Ex-Esposa y mama di su yiunan: Stella Marina Tromp 

Su yiunan: Angelique “Angie” Wout y yiunan, 

Jessika Wout y yiu, 

Danna Garcia 
Liandra Wout y famia 

Su yiunan di crianza: Jennifer Madiedo, 

Sergio Madiedo 
Felipe Madiedo 

Su nietonan stima: Jeshua 
Ventura 

Liam “Lalo” Wout 
Zion Wout 

Su nieta stima: Ly-ann Wout 
Su bisanieta stima: Lixady Wout 
Su Tata: jLouis “Shon Papa” Wout 
Su Mama: fEuleteria “Dina” Wout-Martis 

Su Rumanan: Rafael y Martha Wout-Maduro y famia 

Marcelo “Buchi” y Francisca Wout-Kelly y famia 

Gracia Wout y yiu 

Silvia “Elvira” Wout 

Rosa Wout y Jan v. Brakel y yiu 

jFrits Wout y Krijnie Wout-de Geus 

Johnny y Patricia Wout-Hoek y famia 

Tio: Sr. Pedro Martis y famia (Korsou) 

Tantanan: Sra. Vda. Andresita Cicilia-Martis y famia (Hulanda) 
Sra. Vda. Hilda St. Jago y famia (Bonaire) 
Subrinanan stima: Mary-Ann (Hulanda), Joleida “Jolly” 
(Hulanda), Marylin, Martha Elena “Martica”, Elisa, Shareen y 
Thaelis 

Subrinonan stima: Luisdino, Russely y Darryl 
Padrino: Sr. Juan “Poli” de Palm y famia 
Madrina: jSra. Chechi Felix y famia 

Primo y Primanan na Aruba, Bonaire, Korsou, Hulanda y Merca 

Ihanan, Comer, Compernan, Swa y Cuñanan na Aruba y 
Colombia 

Amigonan y Bisiñanan di Sero Preto, San Nicolas, The Aces Tennis 
Team, The Champs Tennis Team, 

Eagle Tennis Club, La Cabana Tennis Club, Ex-coleganan y 
alumnonan di J.F. Kennedy Technische School, 

Openbare Avond Leergangen Aruba, EPB Oranjestad/San Nicolas 

Amigonan di Baseball: Aruba Caribbean Hotel, Arusino, Amstel, 
Rochester, Centro di Bario Noord, Aruba Jrs. 

Vets Softball Team, Liga 60 plus, Bowling Team, Teachers United, 
Aruba Umpires, SIMAR, OPPA, Esso Club y amigonan di Arte y 
Pesca 

Famia: Wout, Martis, Cardenas, Tromp, Semeleer, Sint Jago, 
Maduro, Kelly, van Brakel, de Geus, Hoek, de Palm, 

Herrera, Wilson, St. Jago (Bonaire), Cicilia (Bonaire), Winklaar 
(Bonaire), Davelaar (Bonaire) 

Nos disculpa si den nos tristeza nos por a lubida nomber di algun 
famia. 

Ta invita tur amigo, bisiña y conociman pa asisti na e acto di entiero 
cual ta tuma lugar Diamars 10 di maart 2020 
pa 4or di atardi Na misa Santa Theresita na San Nicolas y 
despues saliendo pa Santana na San Nicolas. 

For di 2or di atardi nos deñmto stima lo ta reposa den Misa Santa 
Theresita na San Nicolas. 






































B Ni?i* 


SUERTEI^^ 


DIABIERNA 6 MAART 2020 



Sorteo # 7027 


2677 

8756 


Aquario 


Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 05 Maart 2020 Anochi 




Sorteo # 


Joker 


Letter 


0 

X Jackpot 1 

0 

X Match 4+ 

0 

X Match 4 

0 

X Afl. 12,00 


460.000,- 


toiio, 




1 Sorteo # 5052 | 

0 

X Jackpot 

5 

X Match 4 

171 

X Atl. 8,00 


04 - 05 - 08 - 20-21 


Proximo Jackpot 


57.000,- 



Sorteo # 

0 

X Jackpot 1 

0 

X match 4 

0 

X Afl. 500,00 

0 

X Afl 50.00 

0 

xAfl.15,00 


Mega Ball 


i 


310.000,- 





Afl. 410.000,- 



DIARIO 1541 - 1229-3577 


supER 7064 

Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 05 Maart 2020 Merdia 




Sorteo # 


Joker 


Letter 


0 

x Jackpot 1 

0 

x Match 4+ 

0 

x Match 4 

0 

xAfl. 12,00 


460.000,- 




1 Sorteo # 1 

0 

x Jackpot 

0 

x Match 4 

0 

X Atl. «,UU 


Proximo Jackpot 


56.000,- 



Sorteo # 

0 

x Jackpot 1 

0 

x match 4 

0 

xAfl. 500,00 

0 

x Afl 50.00 

0 

xAfl.15,00 


Mega Ball 


310.000,- 





Afl. 410.000,- 




Tauro 


Ta warda bo un luna di miel nobo. Bo ta 
sinti bo mes forsa pa bisa e palabranan ey 
cu bo pareha ta wardando, pero cu pa mo- 
tibonan ex bo no a pronuncia. Bo number- 
nan di awe 12, 22, 33 y 47. 

Un hende nobo ta surgi den bo bida sen- 
timental. Ta surgi un situacion nobo cu ta 
pone bo entre abo y bo curason. Un perso- 
na nobo den bo bida cu tabata importante. 
Bo numbernan di awe 8, 18, 21 y 30. 


Wanta un poco y lo bo triunfa. Tin biaha 
wardando, bo ta gana. Ta ora di wanta un 
poco, di un banda mescos cu di e otro, spe- 
cialmente den amor. No ta tur ora bo tin 



Geminis 


rason. Bo numbernan di awe 6,15,34 y 50. 


Ahusta bo presupuesto y cambia bo plannan. 
Bo ta memey di loke ta wordo yama e ca- 
minda ta demanda di bo accion y reaccion, 
specialmente den asuntonan amoroso. Bo 
numbernan di awe 7, 14, 19 y 26. 



Cancer 


Lo bo tin cu opta pa un persona of otro. Bo 
a haci algo cu bo ta considera inapropia y cu 
den e momentonan aki e ta preocupando? Ta 
ora pa defini bo direccion. Bo numbernan di 
awe 7, 19, 37 y 41. 



Leo 


Lo bo bay tin encuentronan cu ta trece 
hopi recuerdo. Bay prepara pa reacciona 
cu clase y distincion, di forma elegante, sin 
nervio, na un situacion comprometido. Bo 
numbernan di awe 27, 38, 43 y 51. 



Uirgq 



Libra 


Si bo pura lo bo tin dificultad. Bo no por 
cumpra amor, ni sentimento. Laga tempo 
determina e curso di e proximo acontec- 
imento. Tin cierto estado di ansiedad. Bo 
numbernan di awe 9, 17, 25 y 36. 


Bo ta drentando den un etapa hopi cre- 
ativo. Si bo a pone wowo riba un hende 
robes, lo bo haya sa segun tempo, pero 
mientras tanto disfruta di loke bo tin awo. 
Bo numbernan di awe 5, 17, 22 y 26. 

-Q- 

Evita reaccionnan exagera y for di propor- 
cion. Ta un forma di reacciona exagera riba 
observacionnan cu ta causa pena innecesario. 
Bo numbernan di awe 18, 20, 32 y 36. 



Sagitario 



Prome cu papia controla bon bo lenga. Un 
palabra duro, bisa den un momento pura lo 
ta hopi perhudicial pa bo. Bo por bira impru- 
dente. Cuida bo mes. Bo numbernan di awe 
8, 17, 28y46. 

Capricomio 


Un encuentro inespera lo cambia bo bida. 
Ta posibel cu lo produci un encuentro 
poco usual cu lo culmina den un relacion 
amoroso. Un romance refrescante. Bo 
numbernan di awe 3, 12, 22 y 31. 



Aquario 


Dificultad? Pone di bo banda y e prob- 
lema lo wordo regla. Probecha anochi pa 
un salida intimo, un charla sincero, un ex- 
posicion original di bo sentimentonan. Bo 
numbernan di awe 11, 14, 25 y 34. 



Pisces 































































































































































DIABIERNA6 MAART 


^IISERVICIO 


BsNPWi 



Cas Di Cultura 

Vondellaan 2 Aruba 
297-582-1010 

FADA 

Campanastraat 5 Aruba 

297-583-2999 

297-583-9610 

FAVI 

Primavera 233 Aruba 

297-582-5051 

297-582-5222 

FEPO 

Engelandstraat 15 Aruba 

297-583-1016 

297-583-6607 

Fundacion Hende 
Muhe den Dificultad 

Tel: 583-5400 

Fundacion Autismo 
Aruba 

Irenestraat 21 Aruba 
297-588-1179 

Fundacion Pa Nos 
Muchanan 

Cumana 2 Aruba 
297-583-4247 

Fundacion Tel Pa 
Hubentud 

Wilhelminastraat 19 
Aruba 

297-588-6138 

Koningin Wilhelmina 
Fonds 

Spinozastraat 9 Aruba 
297-582-0412 

Mary Joan Foundation 

Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
TeL297-582-2219 
Fax 588-3376 


Dokter na warda 



Oranjestad 

Hospital 

7:00 pm/10:00 pm 

Botica na 

Oranjestad: 

Dakota 
Tel. 588 7364 


San Nicolas 

Dr. Van Der Linden 
Imsan 

warda 

San Nicolas: 

Botica Aloé 
Tel. 584 4606 


Servicio di Taxi 

Aruba Transfer Tour & Taxi C.A. 

Pos Abao #41 
P.O. Box 723 Amba 
Tel: 582 2116/582 2010 
Fax: 583 6988 

Taxi Adres Services (24h) 

L.G. Smith Blvd. #234 
Oranjestad Amba 
Tel. 587 5900 
Fax: 587 1928 
E-mail: tas@setamet.aw 



A1 Taxi Services Aruba 

Moko 56 T 
Tel: 587-8850 
Tel: 280-2828 
Whatsapp: 592-7024 

E-mail: altaxiservices.aruba@hotmail.com 


Schedule Maart 2020 


THU 


05 



FRI 


06 



SAT 


07 



SUN 


08 



MON 


09 



TUE 


10 



WED 


11 


ADVENTURE OF THE SEAS 


CELEBRITY REFLECTION 


AIDAPERLA 

CELEBRITY REFLECTION - dept. 


SERENADEOFTHESEAS 
FREEWINDS - DEPT. 


CELEBRITYSILHOUETTE 
SERENADE OF THE SEAS - Dept. 


FREEDOMOFTHESEAS 
MARELLA DISCOVERY 2 


MEINSCHIFF2 

ZUIDERDAM 

FREEWINDS 


ARR 


DEPT 


BERTH 


07.00 


17.00 


C 


16.00 




B 


08.00 


18.00 


C 



18.00 


B 


16.30 




B 



23.15 


E 


08.00 


23.59 


C 



18.00 


B 


08.00 


21.00 


B 

08.00 


23.00 


C 


07.30 


20.00 


B 

13.00 


23.00 


C 

06.00 




E 


EMERGENCIA 

911 

POLIS 

Oranjestad 

100 

San Nicolas 

104 

Santa Cruz 

Noord 

107 

105 

Tip Line 

11141 

Brandweer 

115 

Ambulance 

911 

Hospital 

527-4000 

Imsan 

Warda Costa 

913 

Seguridad Nacional 
11911 

524-8833 

Cruz Cora 

582-2219 

BOTICA 

Aloe 

584-4606 

4 Centro Medico 

584-5794 

Central 

Dakota 

588-7364 

585-1965 

Del Pueblo 

582-1253 

Eagle 

587-9011 

Kibrahacha 

583-4908 

Maria 

585-8145 

Di Servicio Noord 

586-4606 

Oduber 

582-1780 

Paradera 

588-6638 

San Lucas 

584-5119 

San Nicolas 

584-5712 

Santa Anna 

586-8181 

Santa Cruz 

585-8028 

Sero Preto 

Trupial 

583-8560 

584-4833 

UTILIDAD 

Setar 

117 

Web 

525-4600 

Elmar 

523-7147 


Famia Planea (SBVO) 

Avenida MilioJ Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 

Stichting Fundacion 
Guia Mi 

George Madurostraat 34 
297-582-0088 

YMC A 

Calbasstraat 1 Aruba 
297-582-3072 

AL-ANON group 

Sabana Liber #8, Noord 
(close to the hotels) 

Tel: 736-2952 or 
593-7081 


Centrale Bank van Aruba 

Daily Exchange Rates - 03/05/2020 



Centrali? B.\Nk VAN Ariiba 


1 

Currency 

2 

Buylng from Publlc 

3 

Buylng from Publlc 

Selllng to Publlc 

ANG 

98.00 

100.00 

100.20 

ANGl'" 

- 

- 

100.00 

USD 

1.77 

1.78 

1.80 

CAD 

1.30 

1.32 

1.34 

CHF 

186.76 

187.48 

188.28 

GBP 

2.23 

2.28 

2.34 

JPY 

165.09 

166.60 

168.27 

EUR 

197.13 

198.93 

200.93 

DKK 

25.64 

26.36 

27.16 

NOK 

18.18 

18.90 

19.70 

SEK 

17.76 

18.48 

19.28 

For amounts up to Afl. 100,000 
































































































BçiNW« 


SERVICIOI^I 


DIABIERNA 6 MAART 2020 


Inscripcion festival y bende buki dia 30 di mei 


ORANJESTAD - Dia 26 
ultimo fundacion Ber- 
nadina Growell-Kock a 
lansa un buki conmemo- 
rativo di bida y logronan 
di mama di Cultura Ber- 
nadina Growell-Kock. E 
buki ta obtenibel cerca 
miembronan di fundacion 
pa solamente 10 florin. 

Fundacion ta gradici un y tur 
pa nan aporte, specialmente 
rumannan di Mama di Cul- 
tura cu semper t’ey pa duna 
sosten. Alabes fundacion ta 


invita e diferente cantante y 
agrupacionnan musical pa 
inscribi pa e siguiente festi- 
val di canto dedica na Mama 
di Cultura. E festival aki lo 
tuma luga dia 30 di mei 2020 
den Centro di Bario Brazil. 
Otro siman diamars dia 10 di 
maart 2020 lo tin inscripcion 
di 8-lOpm na cas di Mama di 
Cultura na Brazil 43 F. Alabes 
lo bende buki pa solamente 
10 florin durante e anochi. 

Telf5848271 cel. 

5651145/7336007. 

Invitacion pa misa diasabra mainta 

ORANJESTAD - Reverendo Pastoor Jozef Pelc di Parokia Birgen di Fatima 
Dakota, ta invita tur parokiano y pueblo di Aruba en general pa asisti na Santo 
Sacrificio di Misa diasabra 7 di Maart, prome diasabra di luna, pa 8’or di main- 
ta na honor di Mama Maria. Ta resa Santo Rosario prome cu Misa pa 7.20. 

Diabierna: Alabes Pastoor Jozef ta invita pa asisti diabierna tambe dia 6 na Caminda di 
Cruz pa 6.30 atardi sigui pa Santo Sacrificio di Misa y Adoracion cu canto di Rosario 
di Divino Misericordia, letania, Exposicion di Santisimo y canto. Durante e caminda 
di Cruz nos ta compaña Hesus spiritualmente riba su caminda pa Calvario, luga di Su 
morto. Pa diabierna nos ta resa for di buki di Pastoor Jac. Janssen. 


Pronostico di Tempo 


Tempo: 

Parcialmente nubia sin 
awasero di importancia 

Temperatura maximo 31 
grado Celsius temperatura 
minimo 26 grado Celsius 

Bahada di solo : 6:49pm 
subida di solo : 6:52am. 

Biento: 

For di generalmente direc- 
cion oost y modera te basta 
fuerte; forsa 4 te 5 (20 te 
39 km/ora, 11 te 21 nudo). 
Den dia fuerte te duro den 
rafaga; forsa 6 te 7 (40 te 61 
km/or, 22 te 33 nudo) 


Situacion general di 
tempo pa proximo 24 
ora: 

No ta premira cambionan 
grandi den e tipo di clima 
cu tini actualmente. Pa e 
motibo aki no ta spera awa- 
sero di importancia. Di 
otro un banda por bisa cu 
biento lo bay baha un poco 
den curso di e fm di siman 
venidero. 

Condicionnan mariti- 
mo/ estado di lama: 

Un estado di lama modera 
te localmente poco bruto na 
partinan oost te noordwest 


ta wordo spera pa proximo 
24 ora. Olanan ta for di di- 
reccion oost cu haltura di 5 
te localmente 8 pia na parti- 
nan oost te noordwest. 

Aviso/ alerta: 

Un aviso pa boto chikito 
ta na vigor pa e partinan 
oost te noordwest di costa y 
lama habri. Ta sugeri caute- 
la na otro partinan di costa y 
lama habri. 






facebook.com/bondianoticia 

Hapon ta suspende fondo 
anual pa proyecto di 
telescop na Hawaii 



HONOLULU (AP) — Hapon a suspende fondo pa 
un proyecto di telescop gigante na Hawaii, citan- 
do un disputa andando tocante su construccion. 

Hapon no ta completamente retirando di participacion 
den e proyecto Thirty Meter Telescope den cumbre di 
Mauna Kea, segun Hawaii Public Radio a reporta. 

Un consorcio internacional kir construi e telescop den 
cumbre di e montaña mas halto di e estado riba e Big 
Island. Hapon ta suministra componentenan pa e tele- 
scop. 

Tomonori Usuda, manager di proyecto telescop pa 
Hapon, a confirma cu gobierno Hapones a reduci fondo 
pa e proyecto pa motibo di e situacion na Mauna Kea. 
Pero Hapon ainda ta comprometi riba Hawaii como e 
sitio preferi pa e telescop, Usuda a bisa. 

Alcalde di condado di Hawaii, Harry Kim a anuncia un 
moratorio di dos luna riba construccion december ul- 
timo. Kim a bisa dialuna cu e no a ricibi un contesta di 
representantenan di telescop riba su peticion na februari 
pa un extension di dos luna di e moratorio. 

“Nos no ta prepara pa bay dilanti cu construccion riba 
Mauna Kea na e momentonan aki”, vocero di telescop, 
Scott Ishikawa a skirbi den un email dialuna. 

Algun Hawaiiano nativo ta kere cu e proyecto lo desecra 
teranan sagrado, y manifestantenan a blokea e ruta di ac- 
ceso na e sitio di construccion for di juli te cu december. 
Oponentenan di telescop a reuni na Consulado General 
di Hapon na Honolulu e siman aki. 

Lider di e grupo, Kaho ‘okahi Kanuha a bisa: “Nos ta 
pidiendo pa pueblo Hapones reconoce e kanaka maoli 
(nativo Hawaiiano) como un pueblo cu un cultura bibo, 
historia, lenguahe y practicanan spiritual y religioso, 
kende tin un sero sagrado na Mauna Kea manera nan tin 
Mount Fuji”, segun Honolulu Star-Advertiser. 

A presenta copia di e carta den Ingles y Hapones na un 
representante di Consul General, Koichi Ito pafo di e 
consulado. 

Hapon y Canada ta e unico dos pais den e consorcio 
usando fondonan publico pa fmancia e proyecto. E balor 
actual ta alrededor di $1.2 miyon. 



NO CONTRIBUI CU E CIFRA 01VICTIMA 
OEN ACCIDENTE 01TRAFICO 

Pone bon TINO 
ora bo ta STUUR 


Tecnologia traha na China cu iabor forsa di 

comunidad Uighur 



NANCHANG, China 
(AP) — Den bario mu- 
sulman di ciudad di Nan- 
chang, un fabrica Chines 
ta traha pantaya di com- 
puter, camara y scanner 
di fingerprint pa un prov- 
eedor na gigantenan tec- 
nologico internacional 
manera Apple y Lenovo. 
Sinembargo, mayoria di 
Uighur cu ta traha den 
e fabrica ta isola den un 
compleho fortifica cu ca- 
mara di siguridad y guard- 
ianan na entrada. 

Ora nan sali ta cu chaperon, 
nan no mag adora ni tapa 
nan cabes, y mester atende 
les special anochi, segun tra- 
hadonan actual y anterior, 
y doñonan di negoshi den e 
area. 

E conexion entre OFILM, e 
proveedor doño di e fabrica 
na Nanchang, y e gigantenan 
tecnologico ta e señal mas re- 
cien cu companianan pafo di 
China ta beneficia di practi- 
canan di labor forsa imponi 
riba Uighurnan, un grupo 
etnico Turco, y otro minori- 
anan. 

Durante ultimo cuatro aña, 
gobierno Chines a detene 
mas di un miyon persona di e 
region Xinjiang, mayoria Ui- 
ghur, den campo di detencion 
y prison unda nan ta pasa den 
re-educacion forsa ideologico 
y di comportamento. China 
pa largo ta sospecha cu e Ui- 
ghur tin tendencia separat- 
ista pa motibo di nan cultura, 
lenguahe y religion distinto. 

Documentonan ta mustra cu 
ora detenidonan ‘gradua’ di e 


campamento, ta manda hopi 
di nan traha den fabricanan. 
Mayoria a ser manda forsa, 
maske den algun caso no ta 
cla si nan a duna permiso. 

Na fabrica OFILM, Uighur 
ta ricibi pago igual na otro 
trahadonan pero ta ser trata 
diferente, segun residentenan 
di e bario. No ta permiti nan 
pa sali of resa - a diferencia di 
migrantenan Hui musulman 
tambe trahando eynan, kende 
ta ser considera menos me- 
nasante pa gobierno Chines. 
“Si bo ta Uighur, bo mag sali 
apenas dos biaha pa luna”, 
segun un informante kende 
AP no a revela su identidad 
pa proteg’e di posibel retri- 
bucion. 

Gobierno Chines ta bisa 
cu e programa di labor ta 
un forma pa train Uighur y 
otro minorianan y duna nan 
trabou. Sinembargo, exper- 
tonan ta bisa cu e programa ta 
parti di un accion mas grandi 
contra cultura Uighur, kib- 
rando lasonan social y famil- 
iar door di manda hende leu 
di nan cas pa nan ser asimila 
den e cultura dominante Han 
Chines. 

Website di OFILM ta indica 
cu trahadonan na Xinjiang ta 
traha screen, lens di camara 
y scanner di fingerprint. E ta 
gaba clientenan manera Ap- 
ple, Samsung, Lenovo, Dell, 
HP, LG y Huawei, maske AP 
no a logra track productonan 
specifico na companianan 
specifico. 

Apple su lista mas recien di 
proveedor, publica januari 
aña pasa, ta inclui tres fabrica 


OFILM na Nanchang. No 
ta cla cua di nan ta esun cu 
AP a bishita, y Apple a nenga 
repetidamente di clarifica cua 
fabrica ta usa. 

Lenovo a confirma cu ta cum- 
pra screen, camara y scanner 
di OFILM, pero a bisa cu no 
tabata na altura di e acusacion 
y lo investiga. Ademas Leno- 
vo a nota cu un auditoria di 
Reliable Business Alliance na 
2018 a duna OFILM un bon 
score. 

Tur compania cu a responde 
a bisa cu nan ta rekeri prov- 
eedonan pa cumpli cu stan- 
dard laboral estricto. 

OFILM tambe ta lista como 
cliente un decena di compa- 
nia dentro di China, como 
tambe companianan cu ta 
yama ‘partner’ sin specifica ki 
producto ta ofrece. Y ta sum- 
inistra PAR Technology un 
bendedo Mericano di syste- 
ma di benta na ken mas reci- 
entemente a manda 48 carton 
di touch screen na februari. 
Website di OFILM ta bisa 
cu e compania a ‘contesta un 
yamado di gobierno’ y a bay 
Xinjiang pa recluta minorian- 
an como parti di un esfuerso 
pa ranca nan for di pobresa y 
yuda nan ‘studia y mehora’. A 
recluta mas di 3mil homber 
y muhe jong for di Xinjiang 
cuminsando na 2017. Un re- 
porte di Australian Strategic 
Policy Institute a calcula cu 
mas di 80mil Uighur a ser 
transferi di Xinjiang na fabri- 
canan rond China entre 2017 
y 2019. A haya ‘condicionnan 
cu ta sugeri fuertemente la- 
bor forsa’ consistente cu 
definicion di ILO. 

Celebracion Dia Nacional 18 di Maart 

“Ban concentra como pais riba locual ta uni nos” 



ORANJESTAD - "Ban concentra 
como pais riba locual ta uni nos," 
esaki ta e mensahe cu minister 
Xiomara Maduro a expresa ayera 
como mandatario encarga cu cul- 
tura den cuadro di Dia Nacional 
di Himno y Bandera. 

Pa alimenta e amor patriotico na nos 
futuro generacion, gobierno a manda 
traha un tas cu material educativo cu 
lo wordo reparti entre e muchanan di 
scolnan basico rond di nos isla. E tas 
ta inclui entre otro un banderin, fold- 
er ilustrativo cu informacion tocante 
celebracion di dia 18 di Maart. 

E materialnan escolar aki ta skirbi na 
Papiamento. E ta haya esaki funda- 
mental pa bo yuda bo yiunan pa nan 
expresa nan mes den nan lenga ma- 
terno, ya cu esey tambe ta crea patria. 
Pero tambe siña nos generacion fu- 
turo kico ta nos historia y kico ta nos 
pais. Otro mandatarionan y parla- 
mentarionan lo bishita e scolnan aki. 

E1 a agrega cu union ta e forsa cu bo 
mester pa bo por progresa como na- 
cion. Ya cu hopi cos nos a yega di logra 
como pais danki na e union di nos 
hendenan mes. Y mirando cu nos tin 
nos retonan como pais, e mandatario 
ta boga pa sigui fortalece y expresa e 
union aki den e celebracion nacional 
di dia 18 di Maart. "Ki momento ma 


miho! Sigur momento cu bo ta bay 
celebra dia di bo pais,” el a bisa. 

Celebracion 

Pa duna contenido riba fecha 18 di 
maart, manera custumbra tin ac- 
tividadnan organisa pa medio di e 
Comision Celebracion Dianan Na- 
cional. Ya caba awe dia 6 di maart nos 
celebracion nacional ta cuminsa for di 
6'or atardi cu e Festival Un Canto Pa 
Aruba su Himno y Bandera. 

E ta un festival caminda participan- 
tenan di tur edad ta expresa su canto 
y composicion patriotico. E1 a bisa cu 
e festival aki cada bes ta yegando na 
un nivel mas halto. E mandatario ta 
premira cu e ta bira un bunita anochi 
na Plaza Betico Croes. E festival aki 
lo continua mañan. Pero tambe e cat- 
egoria pa adulto ta tuma luga dia 11 
y 12 di maart, y e lo fmalisa dia 14 di 
maart den e mesun sitio emblematico 
aki. 

Na bispo di nos dia nacional, dia 17 di 
maart tin un Manifestacion Cultural 
ariba Plaza Betico Croes, caminda 
tur hende lo disfruta di loke ta autoc- 
tono di nos, manera folklore, musica 
tipico, cuminda crioyo, etc.. E man- 
datario a cualifica esaki como 'un rato 
pa nos ta hunto.” 

Mientras riba dia 18 di maart mes. 


gobierno tin su acto protocolario, ca- 
minda gruponan uniforma lo desfila 
cu orguyo den nos dia nacional. Otro 
evento cu e mandatario a referi na dje 
ta Poeta di Patria. E ta haya cu den es- 
aki tin hopi talento pa declama e amor 
patrio cu nan tin. Minister Maduro 
a formula un invitacion pa dia 13 di 
maart pa nos tur bini hunto na Fort 
Zoutman for di 6'or pa presencia e 
evento aki. E1 a gradici tur instancia 
envolvi cu ta haci posibel cu tur e ac- 


tividadnan aki por tuma luga pa con- 
memora nos dia nacional di Himno y 
Bandera. 

Minister Maduro a reitera su invi- 
tacion pa henter nos pueblo asisti 
na e diferente evento y actividad cu 
a wordo organisa pa celebra nos dia 
nacional. E ta haya cu como pais nos 
mester crea patria. "Patria bo ta crea 
tur dia cu e actonan cu abo como ciu- 
dadano ta haci pa bo pais,” el a bisa. 


Minister di cultura a reuni cu hoben talentoso di pelicula Tatroon’ 



ORANJESTAD - Reci- 
entemente Minister Xio- 
mara Maduro a reuni cu 
e tres hobennan talen- 
toso Mario Gonsalves, 
Valentino Angela y Aldair 
Pieters di e pelicula ‘Pa- 
troon’. E hobennan aki 
a bini Aruba riba invita- 
cion di Ministerio di Cul- 
tura, Ministerio di Turis- 
mo y ATA pa bin presenta 
e ‘short film’ ‘Patroon’ na 
Aruba. 

Segun e comunicado cu nos 
a ricibi ta indica cu durante 
di e encuentro e hobennan 
a conta tocante di e pelicula 


‘Patroon’ y tambe e tema di 
e pelicula. E hoben director 
di pelicula Mario a splica cu 
e ta traha cine basa riba tem- 
anan cultural social. E ‘short 
film’ ‘Patroon’ a wordo 
traha como un ‘afstudeerop- 
dracht’ di Mario durante 
cual el a acerca Valentino 
pa ta e director asistente y 
Aldair como e actor princi- 
pal. E proyecto aki a wordo 
fmancia door di ATA y cu 
crowdfunding/donacion di 
varios ciudadano di Aruba. 
Esaki ta algo bunita ya cu 
nos hendenan mes a yuda e 
hoben studiante aki haci su 
proyecto bira realidad. ‘Pa- 


troon’ tambe a gana e pre- 
mio di ‘Beste afstudeer Proj- 
ect’ di Gemeente Utrecht 
den e categoria Artistieke 
Presentatie’. 

Diahuebs e hobennan a tene 
un presentacion na Cas di 
Cultura durante Art Talk.' 
Awe lo tin un presentacion 
di ‘Patroon’ na Crystal The- 
ater na Renaissance Hotel pa 
tur esnan cu a registra on- 
line. 


E mandatario subraya cu e 
ta contento di mira e hoben- 
nan creativo cu ta desplega 
nan talento den e mundo 
cinematografico internacio- 
nalmente. P’esey Ministerio 
di Cultura hunto cu Minis- 
terio di Turismo y ATA hun- 
to a aporta pa e hobennan aki 
por bini Aruba pa asina por 
mustra nan bunita obra na 
nan Pais Aruba. E dignatar- 
io a enfatisa cu e hobennan 
dinamico aki ta un inspi- 
racion y motivacion pa nos 


hobennan local. Alabes nan 
ta un bon ehempel pa ‘Cre- 
ative Industry’ cu ta un di e 
seis sectornan prometedor 
pa diversificacion di Aruba 
su economia. 

Pa Minister Maduro e ta- 
bata un placer di a reuni cu 
e hobennan dinamico aki y 
scucha nan conta di nan ex- 
periencia y nan plannan pa 
futuro, y ta desea nan hopi 
exito cu e presentacion di e 
pelicula na Aruba. 

Tarifa di waf a bolhe subi 

Diferente factor ta influencia prijs di productonan 



ORANJESTAD - Un fac- 
tor cu tin su influencia 
riba prijs di e productonan 
cu nos ta consumi na Aru- 
ba, tin di haci cu e tarifa 
halto pa trece container 
den nos waf na Barcadera 
cu ta subi periodicamente. 
Minister di asunto Eco- 
nomico, Xiomara Maduro 


Advertorial 


a señala cu recientemente 
e tarifa aki a bolbe subi, y 
esaki tin su efecto riba e 
prijsnan di e productonan. 

Di otro banda 90% di nos 
productonan consumi lo- 
calmente ta wordo importa. 
P'esey e ta haya cu mester 
evalua con nan por reduci 


nos importacion pa medio di 
stimula e produccion local. 
Agricultura ta un sector cu 
mester stimula, pero apoya 
e produccion local tambe 
pa medio di cumpra nan 
productonan. Igualmente e 
mandatario a conseha pa bin 
cu agricultura domestico ca- 
minda cada un di nos por 
reserva un espacio den nos 
cas pa planta y cosecha cierto 
productonan. E1 a trece como 
ehempel e mata di papaya cu 
ta crece den un pida chikito, y 
e ta un fruta caro. 

E1 a señala cu otro factor- 
nan tin su rol cu ta limita cu 
e canasta basico por wordo 
amplia cu mas productonan. 
Considerando cu e comer- 
ciantenan tambe tin nan mar- 


gen di prijs di loke nan ta bay 
pone riba nan productonan y 
loke nan kier gana tambe. 
Apesar cu Aruba tin un mer- 
cado liber tin alrededor di 22 
productonan di consumo ba- 
sico cu ta cay bou e prijs max- 
imo. Cu esaki e kier aclaria 
cu no tur producto ta conoce 
prijs maximo. Apesar cu e ta 
mustra un cantidad limita, e 
mandatario a bisa cu for di 
aña pasa e cantidad di pro- 
ductonan di e canasta basico 
a bira dobel di loke e tabata ta. 

E1 a agrega cu no ta facil pa 
logra esaki, considerando cu 
Aruba tin un mercado liber, 
gobierno mester bin den acu- 
erdo mutuo cu e companian- 
an importado di productonan 
pa stipula prijs maximo na 


cierto productonan. E echo 
cu nos tin un mercado liber 
no por impone prijs maximo 
riba tur producto, ya cu esey 
no ta e manera cu nos mer- 
cado ta hinca den otro. Pues 
e ta dificil pa amplia e canasta 
basico si gobierno no ta haya 
cooperacion di esunnan cu 
ta tuma e risico pa cumpra e 
productonan afo y importa 
nan y trece nan ariba e mer- 
cado, specialmente fruta y 
berdura cu ta daña lihe. Pero 
si pa alivia e situacion aki go- 
bierno ta bira un facilitado pa 
yuda e consumidor. E1 a spli- 
ca cu por ehempel e macutu 
di compras caminda nan ta 
haci un comparacion di e pri- 
jsnan di e productonan, unda 
nan ta mas barata, ta yuda e 
consumidor. 


Exitoso campaña di CAR-nival Ride a culmina 

Wind Creek Casinos a regala un Ford Ranger Pickup 2020 



ORANJESTAD - E campaña di 
Wind Creek Casinos ‘CAR-nival 
Ride’ a culmina den un gran 
flesta carnavalesco entregando 
asina e premio grandi di un 
Ford Ranger Pickup 2020. E feliz 
ganado di e Ford Ranger tabata 
Sr. Perez Arias kende conhunto 
cu otro 8 ganado a participa pa 
e gran premio aki. Un total di 
$9000 cash a ser reparti entre e 
otro ganadonan. 

For di momento cu Wind Creek 
Casinos a anuncia cu lo bay regala 
un otro auto, e interes pa hunga na 
Wind Creek Casinos a crece y asina 
e campaña di ‘CAR-nival Ride’ a 
resulta den un campaña exitoso. 
Clientenan di Wind Creek Casinos 
por a hunga y acumula punto pa 
asina cambia esaki den un ticket 
pa participa den e campaña. Un 
campaña cu a start 17 di Januari te cu 


1 di Maart regalando asina un Ford 
Ranger Pickup 2020 mas $9000 cash 
na premio. 

E clientenan di Wind Creek Casinos 
cu a hunga riba diabierna y diasabra 
por a ricibi un ticket pa cada 150 
punto acumula. Tur ticket mester 
tabata den e tombola pa 6’or di atardi 
riba 1 di Maart. Den un Renaissance 
Convention Center completamente 
yen a saca e 9 ganadonan cu a 
participa pa wak kende lo bay cas 
cu su pickup nobo nobo. Na fmal 
di e anochi cada ganado a ricibi un 
envelop; 8 di nan cu premio cash y 
un solo envelop cu e grand premio 
di e Ford Ranger Pickup 2020. 

For di un tombola yen cu tickets, e 
mannan di casino managers Igidio 
Wernet y Haidi Dijkhoff a saca e 9 
ganadonan. Entre 8 ganado a reparti 
e suma total di $9000 y Sr. Perez 



Arias a bira e ganado di e pickup. 
Despues a sigui un celebracion 
carnavalesco pa gradici tur esunnan 
cu a participa na e gran campaña aki. 
Masha Pabien! 

Wind Creek Rewards 

Ta invita tur hende pa bishita e Player 
Services y registra pa e Wind Creek 
Rewards program. Como miembro 
di e Wind Creek Rewards Program 
bo ta haya e oportunidad pa acumula 
y spaar punto hungando den ambos 


casino pero awor tambe por acumula 
y spaar punto hungando online riba 
www.windcreekcasino.com. Wind 
Creek Casinos ta ofrece e programa 
di beneficio mas generoso na Aruba. 
Wind Creek Crystal Casino ta 
habri 24-ora pa dia y Wind Creek 
Seaport Casino ta habri di lO’or di 
mainta te cu 4’or di marduga. Pa 
mas informacion, bishita nos pagina 
di Facebook; www.facebook.com/ 
CrystalSeaportCasino/ of website; 
www.windcreekaruba.com 











